U FBiH danas počinje isplata aprilskih penzija | Kakanj-X\nPodsjetimo da se shodno Zakonom o PIO/MIO isplata penzija vrši preko Jedinstvenog računa trezora Federacije BiH od početka prošle godine i u vrhu je isplatnih prioriteta.\nTokom redovnih sastanaka predstavnika Vlade FBiH, udruženja penzionera i Federalnog zavoda PIO/MIO istaknuta je važnost potpune primjene novog zakona, te time i značaja održavanja dosad postignute stabilnosti, redovne isplate i visine penzija. Također je, shodno pokazateljima, na posljednjem sastanku, konstatovano da nisu bili postignuti zakonski preduslovi za novo uvećanje iznosa penzija. prenosi “N1”\n”Upravo smo striktnim pridržavanjem odredbi Zakona o PIO/MIO, između ostalog, postigli redovnu isplatu penzija i svako djelovanje mimo toga, moglo bi dovesti do nestabilnosti u penzionom sistemu što nikome ne ide u korist, a naročoto penzionerima”, napominju iz Vlade FBiH.\n”Penzioneri su dio populacije koji zaslužuje posebnu pažnju i podršku, i to je neupitna činjenica. Upravo smo to pakazali temljnom i uspješnom reformom penzionog sistema u FBiH. Stoga ne smijemo dozvoliti da ishitrenim ili populističkim mjerama ugrozimo stabilnost penzionog fonda, kojim smo u prošloj, godini pandemije, osigurali redovnu isplatu penzija ali i određeno njihovo povećanje u Federaciji’‘, poručuju iz Vlade FBiH.


Danas sastanak Džona Kerija s Palestincima u Londonu - Netanyahu protiv Evrope zbog Palestine — Radio Velkaton : Radio Velkaton\n16. Decembra. 2014. Nekategorisano\nDanas sastanak Džona Kerija s Palestincima u Londonu – Netanyahu protiv Evrope zbog Palestine\nAmerički državni sekretar Džon Keri sastaće se danas u Londonu s glavnim palestinskim pregovaračem Saebom Erekatom u nadi da se prevaziđe diplomatska kriza izazvana nacrtom rezolucije kojom Palestinci od UN traže okončanje izraelske okupacije palestinskih teritorija.\nKako javljaju svetske agencije, Keri će se danas sastati i s generalnim sekretarom Arapske lige Nabijom el Arabijem. Američki zvaničnik poslednjih dana vodi razgovore u Evropi, kako bi oživeo mirovne pregovora između Palestinaca i Izraelaca. Keri se u nedelju u Rimu sastao s ruskm kolegom Sergejem Lavrovom, a juče s izraelskim premijerom Benjaminom Netanjahuom.\n“Keri i Netanjahu su imali dug i temeljan razgovor o bezbednosti Izraela i razvoja događaja u UN”, izjavio je izvor blizak Stejt departmentu. Netanjahu je uoči sastanka rekao da odbacuje “palestinski pokušaj da podnošenjem predloga rezolucije u UN izdejstvuju okončanje izraelske okupacije”.\nNetanjahu je odbacio svaki pokušaj ultimatuma preko rezolucije UN, u cilju okončanja okupacije u roku od dve godine, kako je predviđeno tekstom koji će Jordan sutra predstaviti u Njujorku u ime Palestinaca. “Ne prihvatamo pokušaje koji imaju za cilj da nam se nametnu jednostrane mere sa određenim rokom, dok se radikalni islamizam širi celim svetom”, rekao je izraelski premijer.\nPalestinski ambasador pri UN Rijad Mensur izjavio je sinoć da će konačni nacrt rezolucije zavisiti od rezultata Kerijevih razgovora u Evropi. Poslednja runda pregovora između Palestinaca i Izraelaca završena je bez rezultata u aprilu, posle devet meseci razgovora pod pokroviteljstvom SAD. Palestinsko rukovodstvo je tada najavilo da će od Saveta bezbednosti UN zatražiti da postavi rok za okončanje izraelske okupacije palestinskih teritorija, čime bi se otvorio put za stvaranje palestinske države u okviru granica uspostavljenih 1967. godine.\nIzraelski premijer Benjamin Netanyahu optužio je evropske vlade da drže stranu Palestincima u njihovom najnovijem nastojanju da izdejstvuju državnost u Ujedinjenim narodima.\n“Rekao sam da će pokušaji Palestinaca i nekoliko evropskih zemalja da se silom postave uvjeti Izraelu samo dovesti do pogoršanja regionalne situacije i ugroziti Izrael. Zato se mi tome oštro protivimo,“ naveo je Netanyahu u saopćenju nakon trosatnog razgovora u Rimu s državnim sekretarom SAD Johnom Kerryjem.\nPalestinci su najavili da će u srijedu predstaviti nacrt rezolucije, koji ima podršku arapskih zemalja, a poziva da se odredi rok do novembra 2016. godine za izraelsko povlačenje sa svih okupiranih teritorija.\n13.10.2021 EU će predložiti Britaniji rješenja u Brexit sporu oko ...\n11.10.2021 Zbog sumnje na terorizam na Kosovu jučer uhapšeno pet o...\n07.10.2021 Dodik napao EU i Ameriku, pozvao srpski narod da ga pra...\n21.06.2021 Izmjena Izbornog zakona još uvijek nema ni na vidiku


Simbina družina nedelju provodi u bioskopu Cineplexx Niš\nPočetak/Promo vesti/Simbina družina nedelju provodi u bioskopu Cineplexx Niš\nMarketing Niške Vesti 17. jula 2019.\nPridružite se Simbinoj družini i uživajte u danu sa porodicom uz film ,,Kralj lavova” u nedelju od 12 do 17 časova u bioskopu Cineplexx Niš! Karte za projekcije u nedelju su u prodaji!\nKreativne radionice za decu, zabava i smeh odlikuju Porodične dane u bioskopu Cineplexx Niš. Uz film ,,Kralj lavova“ možete stvoriti lepe porodične uspomene tokom ovog porodičnog druženja. Najsrećnije očekuju poklon magazini za decu ,,Neven“, ,,Mali Neven“ ili ,,Politikin zabavnik“.


Izvor: SrbijaDanas.com, 15.Jun.2021, 09:21\n- Već sam se sastajao sa Putinom. On je bistar, žilav i smatram ga dostojnim protivnikom - rekao je Bajden na konferenciji za štampu u Briselu nakon samita >> Pročitaj celu vest na sajtu SrbijaDanas.com << NATO-a.\nOn je takođe potvrdio da planira da razgovara sa Putinom o oblastima u kojima bi Sjedinjene Američke Države i Rusija mogle da sarađuju ukoliko "Moskva odabere tu opciju".\n- Planiram da stavim do znanja predsedniku Putinu da postoje oblasti u kojima možemo da sarađujemo - izjavio je Bajden i dodao je da će predstojeći samit u Ženevi biti izuzetno važan sastanak.\nS tim u vezi, obećao je da će Vašington odgovoriti ako Putin odluči da ne sarađuje i da se "ponaša kao pre u vezi sa sajber-bezbednošću i nekim drugim pravcima".\n- Rado ću govoriti o tome kada se završi sastanak, ali ne uoči njega - dodao je američki predsednik.\nAmerički predsednik Džozef Bajden sleteo je danas popodne u Ženevu, gde će se sutra sastati sa ruskim predsednikom Vladimirom Putinom...Bajden je u Ženevu sleteo u 16.16 časova po lokalnom vremenu...Visoki zvaničnik Bajdenove administracije izjavio je da ne očekuje velike rezultate nakon prvog...\nDržave NATO-a nameravaju i dalje da podržavaju suverenitet i teritorijalni integritet Ukrajine, saopštio je američki lider Džo Bjaden na konferenciji za štampu u Briselu, nakon završetka samita NATO-a. "Kao saveznici, potvrđujemo podršku suverenitetu i teritorijalnom integritetu Ukrajine",...


Zemljotres u Vladičinom Hanu - juGmedia\nZemljotres u Vladičinom Hanu\nKomentari su isključeni na Zemljotres u Vladičinom Hanu\nNoćas, pola sata pre ponoći, registrovan je zemljotres magnitude 2.4 jedinica Rihterove skale u regionu Vladičinog Hana.\nNa sajtu Republičkog seizmološkog zavoda navodi se da zemljotresi ovakvog intenziteta ne mogu izazvati oštećenja na objektima u epicentralnoj oblasti.\nIntenzitet u epicentru procenjen je na tri stepena Merkalijeve skale.\nLebane i šest sela naredna tri dana ostajaće bez struje\nPočele pripreme za izvođenje komunalnog programa\nVRANJE - Nakon usvajanja programa izgradnje i uređivanja građevinskog zemljišta u javnoj svojini za 2014. godinu, stručne službe Direkcije za izgradnju u Vranju počele su sa pripremama za sprovođenje komunalnog programa. (više…)\nJedna saobraćajka u Vranju\nAVRANJE - Na području Policijske uprave u Vranju 24. juna ove godine registrovana je jedna saobraćajna nezgoda, kao i jedan prekršaj u oblasti javnog reda i mira, saopšteno je danas iz policijske uprave u Vranju. (više…)\nLeskovčani rekorderi po broju plaćenih saobraćajnih kazni\nLESKOVAC - Saobraćajni policajci Policijske uprave u Leskovcu, koja pokriva šest opština u Jablaničkom okrugu, napisali su 2014. godine 27.183 prekršajnih prijava i u budžete Vlade Srbije i lokalnih samouprava inkasirali preko 100 miliona dinara. (više…)\nUhapšen razbojnik koji je opljačkao „Oksford“\nNIŠ - Niška kriminalistička policija uhapsila je E. I. (37) iz Niša zbog sumnje da je izvršio više krivičnih dela teška krađa. (više…)


Žene u crnom pozdravile osuđujuću presudu Šešelju: Paradigma i generator mržnje tokom devedesetih - Index.ba\nŽene u crnom pozdravile osuđujuću presudu Šešelju: Paradigma i generator mržnje tokom devedesetih\nU BiH 825 novozaraženih koronavirusom, 48 preminulih\nU izgorjelom autobusu pronađena i 45-ta žrtva-dijete\nNVO Žene u crnom pozdravila je odluku kojom je Vojislav Šešelj osuđen za progone na političkoj, rasnoj i vjerskoj osnovi, deportacije i nehumano postupanje.\nŽene u crnom su navele da ta presuda prije svega predstavlja djelimičnu satisfakciju za žrtve i porodice žrtava.\nU saopštenju je ocijenjeno da su Vojislav Šešelj i njegova SRS “bili paradigma i jedni od najvećih generatora mržnje tokom devedesetih godina”.\nDodaje se da su svojim djelovanjem doprinijeli brojnim zločinima, kako direktno, organizovanjem oružanih grupa koje su činile zločine, takođe i indirektno putem govora mržnje, inspirišući i pozivajući na progon, deportacije i činjenje drugih zločina.\nŽene u crnom su istakle da zahtijevaju od nadležnih organa Srbije da poštuju tu i druge presude nadležnih međunarodnih sudova i da djeluju u skladu sa njima jer je, kako se navodi, poštovanje tih presuda jedan od imperativa na putu izgradnje Srbije kao države vladavine prava.\n“Smatramo da posebna odgovornost leži na aktuelnom predsjedniku Aleksandru Vučiću koji je u vrijeme činjenja inkriminisanih radnji od strane osuđenog ratnog zločinca Vojislava Šešelja bio njegova ‘desna ruka’ i generalni sekretar zloglasne SRS”, navele su Žene u crnom.\nOrganizacija je dodala da zahtijeva od Vučića da se jasno ogradi od politike zločina čiji je bio dio i da prestane sa praksama iz devedesetih kada je “kao dio te zločinačke politike širio mržnju, što i danas direktno ili preko svojih glasnogovornika čini”.\n“Procesuiranje počinilaca ratnih zločina, solidarnost sa žrtvama i njihovim porodicama, suzbijanje govora mržnje i sveobuhvatno suočavanje sa prošlošću je uslov za napredak kako Srbije, tako i čitavog regiona”, navele su Žene u crnom, prenosi B92.\nPročitajte: Zločinac kuka zločincu zbog uvjeta, Šešelj: Radovan mi se javlja stalno, teško mu je u zatvoru...\nPrethodni članakŠEŠELJ: Morali su nekako da se iščupaju, ništa od mog povratka u Haag\nNaredni članakDžeko: San nam je da uđemo u finale Lige prvaka, nadam se da neću ostati na šest golova


Laguna - Bukmarker - Duhovita i poučna knjiga „Vesela veštica Nika i zla Kjara“ u knjižarama od 25. januara - Knjige o kojima se priča\nPred mladim čitaocima su nove smehotresne avanture Vesele veštice Nike!\nDuhovita priča „Vesela veštica Nika i zla Kjara“ Lele Stojanović obogaćena lepim ilustracijama Aleksandre Ilić podstiče razvijanje samopouzdanja u čitanju i donosi odličnu zabavu.\n„Nova knjiga nudi raznorazne dogodovštine i peripetije Vesele veštice Nike, mačke Veki, ali i zle veštice Kjare, koje će nas i te kako zabaviti, na momente do suza nasmejati, ali i pokazati i potvrditi da dobro, kao što je već poznato, uvek pobeđuje zlo i da je najveća magija činjenje dobrih dela. Kao i to da Vesela veštica Nika i nadalje veoma uspešno ispunjava ZADATAK“, rekla nam je autorka Lela Stojanović.\nAutorka Lela nam je otkrila i da je bilo vrlo uzbudljivo pisati ponovo o avanturama Vesele veštice Nike. „Ujedno je bilo i veliko zadovoljstvo, radost i odgovornost. Moram da priznam da mi je najveća podrška i podstrek u pisanju bila moja draga mačka Veki, koja je iz dana u dan, iz noći u noć pratila moj rad, govoreći mi – ’Ti to možeš.’ I eto, mogu.“\nKnjigu „Vesela veštica Nika i zla Kjara“ možete pronaći od subote 25. januara u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


AMD PRO A procesori u novi računarima sa Windows 10 operativnim sistemom\nSep 30, 2015 AMD, AMD PRO A, Windows 10\nAMD je danas predstavio svoju najmoćniju liniju AMD PRO A-Serije mobilnih procesora (prethodno poznatih pod kodnim nazivom “Carrizo PRO”) namenjenih tržištu pristupačnih poslovnih laptop računara. U saradnji sa kompanijama HP, ExactTrak, i Qualcomm Technologies, Inc. podružnicom kompanije Qualcomm Incorporated, AMD donosi obilje unapređenih sigurnosnih sposobnosti i performansi, uključujući i pokretanje jednih od prvih na tržištu poslovnih laptop računara sa Windows® 10 operativnim sistemom za firme koje planiraju nadogradnju.\n“Naši novi AMD PRO procesori omogućavaju vrhunske performanse, pouzdanost i priliku za današnje poslovne korisnike nudeći im izbor i pristupačnost za ostvarivanje njihovih specifičnih poslovnih potreba,” kaže Dejvid Benet (David Bennett), korporativni potpredsednik i generalni menadžer, Poslovnih Proizvoda u AMD-u. “Mi IT menadžerima omogućavamo da održe sigurnost, stabilnost i pouzdanost okruženja, nudeći im nenadmašnu pouzdanost, stabilnost, i dugovečnost procesora, i priliku za bogatije sistemske konfiguracije.”\nAMD PRO A-Serije procesori su smišljeno-dizajnirani za poslovne korisnike, nudeći im dugotrajnu komercijalnu vrednost i mogućnost da se oslone na 24-mesečnu dugotrajnu posvećenost, 18-mesečnu stabilnost slike, kvalitet izuzetnog nivoa i produženu OEM garanciju i podršku do čak 36 meseci.\n“Novi AMD PRO procesori u kombinaciji sa Windows 10 operativnim sistemom poslovnim korisnicima pružaju prirodnije i intuitivnije načine interakcije sa njihovim laptop računarom, uključujući i Kortanu, ličnog digitalnog asistenta.” Kaže Kris Morisij (Chris Morrissey), direktor poslovnog planiranja u kompaniji Microsoft. “Windows® 10 Enterprise našim korisnicima pruža vrhunsku zaštitu od modernih sigurnosnih pretnji putem sistema zaštite najviše klase, kao što su Device Guard, Enterprise Data Protection, i Windows Hello biometrijska autentifikacija. Zajedno, mi ćemo korisnicima pružiti sigurno i vrhunsko iskustvo koje će im omogućiti veću produktivnost na poslu, kod kuće ili u pokretu.”\nSa podrškom za “Distributed Management Task Force“ (DMTF) standard i industrijski standard za Desktop i Mobilnu Arhitekturu za Sistemski Hardver (DASH), AMD PRO A-Serije procesori omogućavaju veću fleksibilnost organizacije u multi-klijentskim okruženjima po poslovno-pristupačnim cenama. Kako mobilnost nastavlja da transformiše poslovanje, IT rukovodioci se okreću tehnološkim kompanijama za najbolje alate i rešenja. Sarađujući sa kompanijom Qualcomm Technologies, AMD i HP su radili na stvaranju ponude sa najmodernijim modemskim tehnologijama za najnovije modele HP EliteBooks laptop računara.\n“Sa sve većom potražnjom za mobilnim poslovnim rešenjima, nama je zadovoljstvo što naš Qualcomm® SnapdragonTM X5 LTE modem igra glavnu ulogu u besprekornim sposobnostima 4G povezivanja i geografskog lociranja u HP EliteBook G3 705 seriji laptop računara,” kaže Frejm Akiki (Fram Akiki), viši direktor i produkt menadžmenta u kompaniji Qualcomm Technologies. “Iz bliske saradnje sa kompanijama HP i AMD, mi verujemo da će HP EliteBook 705 G3 Serija biti od koristi poslovnim korisnicima, jer pruža brzo i sigurno povezivanje za cenovno-efikasna oblak-bazirana rešenja poput praćenja sredstava, udaljenog brisanja podataka, sponzorisanog povezivanja i primene u naplati-po-potrošnji.”\nZbog nedavnih sigurnosnih provala u korporativne sisteme, IT rukovodioci su konstantno pod sve većim pritiscima od strane upravnih odbora da osiguraju poslovno osetljive sisteme. Kombinacija hiper-mobilnih radnika i sve većeg broja sigurnosnih pretnji predstavlja značajan izazov za poslovne menadžere. AMD i ExactTrak su odlučili da savladaju neke od ovih izazova sa svojom Security Guardian hardverskom tehnologijom.\n“U eri u kojoj je mobilnost u poslovanju raste eksponencijalno, i u kojoj kompanije doživljavaju gubitke u poslovanju i reputaciji zbog sigurnosnih provala, sigurnost mobilnih podataka se nalazi visoko na svačijoj agendi ” kaže Norman Šou (Norman Shaw), Osnivači i CEO kompanije ExactTrak. “ Kako naša Security Guardian tehnologija pruža geo-funkcionalnosti, ključnom sposobnošću za upravljanje podacima i sistemima koja se može integrisati u ARM® TrustZone® i AMD Sigurnosni Procesor, kao i sa sposobnošću udaljenog uništavanja čipa sa podacima u slučaju da uređaj bude izgubljen ili ukraden, AMD i ExactTrak zajedno će biti lideri u x86 industriji uspostavljanjem osnove-poverenja na hardverskom i na softverskom nivou.”\nAMD PRO A-Serije mobilni procesori su od danas dostupni u većini Internet prodavnica i trenutno se nalaze u HP EliteBook 705 G3 Serije laptop računarima, uključujući HP EliteBook 725, 745 i 755 seriju.\nLogitech G410 Atlas Spectrum mehanička tastatura\nNova AMD PRO A-serija mobilnih i desktop procesora


Mihajlović: Srbija ponosna što je deo inicijative "Pojas i put" | N1 Srbija\nMihajlović: Srbija ponosna što je deo inicijative "Pojas i put"\n25.04.2019. |12.11 |\nMinistarka građevinarstva, saobraćaja i infrastrukture Zorana Mihajlović rekla je u Pekingu da Srbija sa Kinom realizuje projekte u saobraćajnoj infrastrukturi u vrednosti 7,5 milijardi evra, uključujući projekte koji su u toku i one čija je realizacija planirana.\nMihajlović, koja je učestvovala na tematskom panelu "Infrastrukturno povezivanje", u okviru Drugog foruma "Pojas i put", rekla je da je Srbija ponosna na to što se od samog početka priključila kineskoj globalnoj inicijativi koja je dala novi zamajac međunarodnoj ekonomskoj saradnji.\nVučić se sastao sa Đinpingom: Srbiju i Kinu vezuje čelično prijateljstvo\n"Povezivanje je jedan od temelja inicijative 'Pojas i put' i važno je ne samo zbog fizičkih tokova ljudi, roba, rada i kapitala, već i prenošenja znanja i vrednosti. S obzirom na ekonomsku isplativost i ekološki značaj železnice, Srbija posebnu pažnju pridaje železničkoj infrastrukturi, i na nacionalnom i na regionalnom nivou", kazala je ministarka.\nUkazala je da na napredak koji su postigli Kina, Srbija i Mađarska na projektu železničke pruge Beograd-Budimpešta i ocenila da je to jedan od prvih projekata uspešne saradnje koji se realizuje pod okriljem tih inicijativa.\nMihajlović je rekla da Srbija privodi kraju tekući investicioni ciklus u okviru kojeg je obnovljeno oko 500 kilometara pruga i asfaltirano 300 kilometara autoputeva, uključujući i završetak izgradnje južnog i istočnog kraka drumskog Koridora 10 i autoputa od Obrenovca do Čačka.\n"Ove godine krećemo u nove projekte, uključujući izgradnju pet novih autoputeva važnih za regionalno povezivanje. U železnici, prioritet je izgradnja brze pruge Beograd-Budimpešta i nerekonstruisanih deonica pruge Beograd-Niš-Preševo, čime ćemo modernizovati kompletan železnički Koridor 10", rekla je Mihajlović koja je u zvaničnoj poseti Kini kao član državne delegacije koju predvodi predsednik Srbije Aleksandar Vučić.\nOna je istakla da su strateški ciljevi Srbije u saradnji sa Kinom razvoj i promocija rute kopnenog dela Pomorskog puta svile – železničko-drumskog koridora od Luke Pirej do centralne i srednje Evrope sa strateškom rutom preko teritorije Srbije.\nUlaganja u infrastrukturu su, prema njenim rečima, uslov privrednog razvoja i novih investicija.\n"Takođe, primeri ulaganja u Železaru Smederevo, RTB Bor, kao i otvaranje fabrike guma u Zrenjaninu, govori da su kineske kompanije prepoznale potencijale srpskog tržišta i geografskog položaja Srbije", rekla je Mihajlović.\nOna je istakla da je Srbija, kao zemlja na putu ka članstvu u EU, posebno zadovoljna što Kina i EU produbljuju razmenu i saradnju u okviru postojećih programa i dijaloga, ali i razvijaju nove strateške agende saradnje za budući period.\nZorana Mihajlović peking Pojas i put Kina\nVojne vežbe oružanih snaga na Tajvanu, pretpostavljeni neprijatelj vojska Kine 16.01.2020.


Banana i cimet za bolji san « Herbanic Tinkture\nUmesto pilula za spavanje, evo recepta za neobičan čaj sa bananom i cimetom, koji pomaže da se opustimo i lakše zaspimo… Jednostavan, jeftin, prirodan i zdrav – možete ga piti svako veče pred spavanje.\nPoznato je da magnezijum pomaže kod nesanice. Nedostatak magnezijuma je jedan od ključnih faktora nastanka nesanice. I banana i njena kora su veoma bogate kalijumom i magnezijumom, tako da čaj od banane pomaže da vam se opuste mišići i tako podstiče zdrav osećaj pospanosti. Cimet je, opet, sjajan protiv nesanice zato što on značajno doprinosi uravnoteženju nivoa šećera u krvi. Uravnotežen nivo šećera je suštinski da telo počne da proizvodi hormone koji poboljšavaju san.\nAko želite da vaš čaj za spavanje bude slađi, dodajte slobodno kašičicu kvalitetnog meda. Kombinacija meda i cimeta pomaže varenju, poboljšava cirkulaciju, podstiče imunitet, ublažava kašalj, doprinosi boljoj cirkulaciji…\nKategorije: Praktični saveti Tagovi: banana cimet san saveti zdravlje


Specijalni tužilac: Ruski nacionalisti organizovali rušenje vlasti u Crnoj Gori | Autonomija\nGeneralni plan organizovane kriminalne grupe je bio da se Crna Gora zaustavi na evroatlantskom putu\nBezbjednosne strukture Crne Gore otkrile su da je formirana kriminalna organizacija na teritoriji Crne Gore, Srbije i Rusije, sa ciljem vršenja krivičnog djela terorizma u noći izbora 16. oktobra.\nOrganizatori ove kriminalne grupe bili su nacionalisti iz Rusije koji su pošli od zaključka „da se vlast u Crnoj Gori na čelu sa Milom Đukanovićem ne može promjeniti na izborima, te da je treba nasilno srušiti“, saopštio je Specijalni tužilac za organizovani kriminal i terorizam Milivoje Katnić na pres konferenciji.\nGeneralni plan organizovane kriminalne grupe je bio da se Crna Gora zaustavi na evroatlantskom putu, a posebno da se spriječi ulazak u NATO, konstatovao je Katnić.\nPrvobitni plan kriminalne organizacije je bio da se u 23 časa uđe u Skupštinu i zauzme parlament, formiraju novi organi vlasti.\n„Kako ste čuli ranije, praćeno je svakodnevno kretanje premijera Mila Đukanovića, bilo je planirano da on bude uhapšen i da se to fotografiše. Postojao je i dodatni plan terorista, ako prethodni ne uspije. Organizatori su predvidjeli i bili su spremni da likvidiraju premijera Crne Gore“, rekao je Katnić dodajući da je kriminalna organizacija planirala da, osim ljudstva sa teritorije Crne Gore i Srbije, ubaci novo posebno obučeno ljudstvo sa teritorije drugih država. Bilo je planirano ubacivanje 50 ljudi, za koje je bilo obezbjeđeno 50 automatskih pušaka, municija i 50 pištolja.\n„Njih 50 su obučeni tako, da mogu pružiti otpor 2000 policajaca, koliko se računalo da Crna Gora može mobilisati i staviti u upotrebu. Postoje dokazi da je oružje postojalo i namjenjeno za Crnu Goru, kao i njegovo kretanje. Sve to postoji u spisima predmeta“, naveo je Katnić.\n„U pripremi terora, dva lica iz nacionalističkih struktura Rusije su pozvali određeno lice, koje je okrivljeno u ovom krivičnom predmetu, iznijeli mu plan i tražili da ga realizuje kroz angažovanje većeg broja ljudi koji bi učestvovali po tačno određenim pravilima i zadacima“, rekao je Katnić.\nDodao je da postoji osnovana sumnja da je u nasilno rušenje vlasti u Crnoj Gori uključena jedna politička struktura iz Crne Gore. „Postoji osnovana sumnja da bi jedno lice iz te političke strukture, po izlasku na binu u 23 časa, preuzelo rukovođenje ili komandovanje čitavom strukturom: teroristima, političarima i građanima i organizovalo nasilni ulazak u Skupštinu Crne Gore“, naveo je Katnić ne govoreći o kojoj se konkretnoj ličnostima radi i iz koje političke strukture.\nNa pitanje da li su organizatori terorističkih akata iz Rusije povezani sa državnim institucijama te zemlje, Specijalni tužilac Katnić je rekao da za sada nema nikakvih dokaza da je država Rusija involvirana u ovaj slučaj, ali da postoje dokazi o organizatorima kao ruskim nacionalistima. Radi se o dvije osobe koje su država Srbija i njene bezbjednosne strukture imale pod nadzorom, čiji identitet Katnić nije saopštio.\nSpecijalno tužilaštvo radi na daljem prikupljanju dokaza i otkrivanju svih lica koja su učestvovala u pokušaju sprovođenja terorističkih akata kako bi istraga bila proširena.\n„Radi se o veoma složenoj organizaciji, sa velikim brojem ljudi, ogromnim sredstvima na raspolaganju, a krivična djela su rađena u najvećem stepenu tajnosti. Imajući u vidu prikazane dokaze i dokaze prikupljene tajnim nadzorom, posjedujemo dokaze u vidu iskaza okrivljenih i svjedoka“, kazao je Katnić.\nNa pres konferenciji je prikazan trominutni film sa snimljenim zaplijenjenim materijalom za sprovođenje terorističkih akata. Među predmetima su dronovi, panciri, vojničke čizme, oprema, uniforme, sredstva za onesposobljavanje žive sile… Svi dokazi su prikupljeni na teritorije Crne Gore i Srbije i u saradnji sa srpskim bezbjednosnim institucijama na čelu sa Bezbjednosno informativnom agencijom (BIA).\nSpecijalni tužilac očekuje saradnju sa organima Ruske Federacije u otkrivanju i procesuiranju svih osumnjičenih.


Tokom oktobra prva useljenja u „Belvil“16 Jul\nStanovi, u kojima je tokom Univerzijade boravilo je 8.600 sportista, biće potpuno sređeni za nove kupce... Pošto je i poslednji od 8.600 sportista, koliko ih je tokom Univerzijade boravilo u „Belvilu“, napustio Univerzitetsko selo, uskoro bi trebalo da počne useljenje vlasnika stanova. Prva useljenja ...\nDozvoliti legalizaciju svih objekata14 Jul\nGradonačelnik Dragan Đilas zatražio je od Vlade Srbije da se amandmanom na novi zakon o uređenju prostora i izgradnji omogući legalizacija bespravnih objekata koji su sagrađeni i posle 2003. godine. Gradske vlasti procenjuju da će svi procesi legalizacije na teritoriji Beograda biti završeni ...\nKirije manje i do 20 odsto02 Jul\nCene stanova za iznajmljivanje doživele su istu sudbinu kao i kod prodaje nekretnina. U odnosu na novembar prošle godine visina krije spustila se za 10 odsto u centru do 20 odsto u drugim delovima grada. Razlog je, tvrde stručnjaci, sve veća ponuda na tržištu, ali i činjenica da se Beograđani, ...\nTržni centar nije za centar grada29 Jun\nBeogradski urbanisti protive se učestalim zahtevima investitora koji traže da u širem centru Beograda grade šoping molove. Za njih je neprihvatljivo da se ovakvi centri otvaraju u jezgru grada i predlažu da takve projekte investitori realizuju uz autoputeve, obilaznice i po obodima Beograda, kao ...\nNaruženo više od 7.000 kvadrata fasada22 Jun\nU okviru programa komunalnog uređenja grada, Sekretarijat za komunalne i stambene poslove nastavlja sa akcijom čišćenja grafita i skidanja plakata sa fasada zgrada i drugih javnih objekata. Prema rečima Jasmine Vasić, načelnice Odeljenja za komunalno uređenje grada u Sekretarijatu za komunalne ...\nProcedura za legalizaciju objekata biće jednostavnija05 Jun\nOd 150.000 podnetih zahteva za legalizaciju, u poslednjih pet godina, rešeno je svega 10 odsto. Masovna legalizacija mogla bi početi donošenjem novog zakona o planiranju i izgradnji, jer bi, prema najavama, ta procedura trebalo da bude znatno ubrzana. Dragan Đilas, gradonačelnik Beograda objasnio ...\nIzgradnja jeftinija za osam miliona evra03 Jun\nZbog pada cene čelika na svetskom tržištu od 50 odsto gradnja mosta preko Ade Ciganlije mogla bi da bude jeftinija za oko osam miliona evra, saznaje ”Blic“. Stručnjaci tvrde da bi pojeftinjenje moglo da bude i veće, s obzirom da su 2005. godine ponuđači procenili da će izgradnja mosta koštati ...\nNapuštene zgrade Grad će oduzeti29 May\nU Beogradu bi se u ovom trenutku moglo oduzeti oko četiri miliona kvadrata koje su investitori planirali da izgrade, a u zakonom predviđenom roku gradnju nisu započeli ili završili. U poslednjih šest godina gradske vlasti oduzele su svega 70 takvih lokacija od ukupno 573 koje su do sada identifikovane. Nacrtom ...\nLokali u gradu jeftiniji za 20 odsto29 May\nCene poslovnog prostora u Beogradu za poslednjih šest meseci pale su za 20 odsto. U agencijama za promet nekretnina kažu da poslednjih šest meseci tržište gotovo da ne funkcioniše. Potražnja za zakupom lokala drastično je pala, a prodaja se može nazvati sporadičnom. U agencijama za promet nekretnina ...\nZakup lokala skuplji 155 odsto21 May\nZbog odluke odbornika Skupštine grada da kvadrat poslovnog prostora u ekstra zoni sa komunalnom taksom poskupi 155 odsto, privatnici koji obavljaju posao u gradskim iznajmljenim lokalima potpisuju peticije u kojima traže sniženje kirije. Sa takvim cenama, tvrde oni, nemoguće je raditi jer će profit ...\nStrana 89 od 91«««...8788899091»


U Parizu u ponedeljak početak Konferencije UN o klimi\nBeta 29. novembra 2015. 09:35\nU Parizu sutra počinje Konferencija UN o klimi (COP21), na koju dolazi gotovo 150 lidera iz celog sveta, a očekuje se učešće oko 40.000 ljudi.\nDolazak većine svetskih lidera očekuje se danas.\nKonferencija će trajati do 11. decembra, a prisustvovaće joj 147 svetskih lidera, izmedju ostalih predsednici SAD i Kine Barak Obama i Si Djinping.\nOni su i ranije planirali da dodju na Konferenciju, a posle terorističkih napada 13. decembra u Parizu, mnogi svetski zvaničnici odlučili su takodje da dodju, u znak solidarnosti sa francuskim narodom, piše britanski Bi-bi-si (BBC.)\nPosle najvećeg terorističkog napada u istoriji Francuske, u kojem je ubijeno 130 ljudi, mere bezbednosti u Parizu i celoj Francuskoj su na najvišem nivou.\nOko 8.000 policajaca i žandarma rasporedjeni su na granicama zemlje, a još 2.800 biće prisutno u mestu Burže, severno od Pariza, gde se održava Konferencija.\nU skladu sa vanrednim stanjem uvedenim posle terorističkih napada, francuska vlada je povodom konferencije o klimi u glavnom gradu zabranila održavanje velikih demonstracija, predvidjenih za nedelju, uoči otvaranja skupa. Drugi skup, planiran za 12. decembar, takodje je otkazan.\nFrancuski ministar unutrašnjih poslova Bernar Kaznev i gradonačelnica Pariza An Idalgo pozvali su stanovnike glavnog grada i okoline da se ne voze kolima u danas i sutra, kada će javni saobraćaj biti besplatan.


IZ HALJINE VIRE GRUDI, A KOŽNE ČIZME ODUZIMAJU DAH: Jelena Karleuša izazovnim stajlingom provocira Instagram! (FOTO) 0 Podijeli Podijeli na facebook Podijeli na twitter Podijeli na viber Pošalji na mail\nPevačica obučena, ali ništa manje seksepilna!\nJelena Karleuša pokazala je da i potpuno obučena može da dominira Instagramom.\nPevačica je objavila fotku u crnoj sako haljini i kožnim čizmama preko kolena, a prorez ispod grudi je probudio maštu njenih pratilaca.\n"Jeco, goriš", "Najbolja na svetu", "I obučena si najbolja riba" bili su samo neki od komentara.\nJelena Karleuša pjevačice instagram


Redmi Note 10S će uskoro biti dostupan u novoj Starlight Purple boji - BIGportal.ba\nKada je Xiaomi predstavio Redmi Note 10S u martu ove godine, telefon je bio dostupan u tri boje – Ocean Blue, Onyx Gray i Pebble White. Sada je kompanija objavila novu Starlight Purple varijantu telefona, koja se uskoro očekuje u prodaji na globalnim tržištima.\nAko ne računamo izmene u dizajnu, očekuje se da specifikacije i cena telefona ostanu isti kao kod aktuelnih modela.\nRedmi Note 10S koristi 6.43-inčni AMOLED DotDisplay sa FHD+ rezolucijom i ima 13MP prednju kameru za selfije i video pozive. Na poleđini se nalaze 64MP glavna kamera, 8MP ultraširoka, 2MP makro kamera i 2MP senzor dubine.\nTelefon pokreće MediaTek Helio G95 čipset, u kombinaciji sa 8GB RAM-a i 128GB skladišnog prostora koji se može proširiti preko microSD kartice.\nSve napaja baterija od 5000mAh, sa podrškom za 33W brzo punjenje. Pored toga, Redmi Note 10S ima i senzor otiska prsta sa strane okvira, 3.5mm priključak i MIUI 12.5 zasnovan na Androidu 11.


Surduličani sve bliži kompletiranju tima, juče još dva potpisa\n04. februar, 2017.\nFudbaleri surduličkog superligaša Radnika obavljaju pripreme za prolećni nastavak šampionata, a uprava kluba paralelno radi na formiranju tima koji će moći ostvari zacrtane ciljeve.\nUprava fudbalskog kluba Radnik nastavila je sa aktivnostima na formiranju tima za prolećni nastavak takmičenja. Surduličanima se kao pozajmljeni igrač pridružio iskusni Dragan Žarković, dok je mladi golman Nikola Vasiljević podužio ugovor.\nDragan Žarković (30) je rođen u Beogradu, igra na poziciji štopera, a u Surdulicu je stigao iz kruševačkog Napretka. Tokom karijere ja nastupa i za ekipe BSK iz Borče, iranski Machine Sazi Tabriz, kulski Hajduk, Novi Pazar, rumunski ASA Tirgu Mures, kao i kiparske klubove Ermis Aradippou i Nea Salamis. On se ugovorom o pozajmici obavezao na šestomesečnu saradnju.\nNikola Vasiljević (20) je rođen u Nišu, igra na poziciji golmana, a u Surdulicu je stigao pre godinu i po dana. Tokom karijere je pored ova dva kluba branio i boje užičke Slobode. On se produžetkom ugovora obavezao da još tri godine bude član Radnika. Bio je i član mlađih reprezentativnih selekcija naše zemlje (U16, U17).\nBeograd: Ekipa Partizana započela pripreme, prioritet povratak titule\nSurdulica: Pripreme ekipe Radnika za šestu superligašku sezonu


Pomoćnica direktora IDDEEA-e varala naknadama - CIN\nAzra Muftić, pomoćnica direktora Agencije za identifikacione dokumente, evidenciju i razmjenu podataka Bosne i Hercegovine (IDDEEA), sumnjiči se da je prevarom oštetila budžet Bosne i Hercegovine (BiH) za skoro 13 hiljada konvertibilnih maraka.\nSlužbenici Državne agencije za istrage i zaštitu (SIPA) podnijeli su Tužilaštvu BiH izvještaj u kojem je navedeno da je od jula 2018. do septembra 2019. godine Muftić nezakonito koristila naknadu za odvojeni život i troškove prevoza.\nNakon imenovanja na mjesto pomoćnice direktora IDDEEA-e u Banjoj Luci ona je odjavila prebivalište iz ovog grada i prijavila se kod prijateljice u Sarajevu. Zakup tog stana je plaćan iz državnog budžeta. Službenici SIPA-e su utvrdili da Muftić nije živjela na sarajevskoj adresi, već u Banjoj Luci.\nIz IDDEEA-e su novinarima Centra za istraživačko novinarstvo (CIN) u pisanom odgovoru rekli da nemaju zvaničnih informacija o počinjenom krivičnom djelu protiv njihove uposlenice i da još uvijek nemaju uvid u izvještaj koji je SIPA podnijela Tužilaštvu BiH.\nPrevare federalnih parlamentaraca\nCentar za istraživačko novinarstvo je ranije pisao o federalnim parlamentarcima koji su varali naknadama za odvojeni život, zakupom stanova i troškovima prevoza.\nNovinari CIN-a su otkrili da su delegati i zastupnici od početka 2015. godine ugovarali kirije za stanove kod prijatelja ili rodbine, a pojedini su imali i vlastite stanove. Za te benefite Parlament Federacije BiH je za četiri godine izdvojio više od tri miliona maraka.\nCIN je pisao i o bivšem dopredsjedavajućem Federalnog parlamenta Jasenku Tufekčiću. On je, koristeći se netačnim podacima, pravdao troškove prevoza iz Livna u Sarajevo. U putne naloge je upisivao lažne podatke i na taj način za dvije godine naplatio najmanje 28 hiljada maraka.\nFederalna uprava policije je Tužilaštvu Kantona Sarajevo (KS) dostavila dokumentaciju o prevarama delegata Doma naroda Federalnog parlamenta i sekretar Doma Izmir Hadžiavdić je podnio krivičnu prijavu protiv Jasenka Tufekčića.\nTužilaštvo KS ni tri godine nakon CIN-ovih priča nije pokrenulo nikakve aktivnosti, a predmeti su i dalje u radu.


Kocijančič: Dijalog nije propao, cilj sporazum u skladu s medjunarodnim pravom\nBeta 10. septembra 2018. 13:25\nPregovori u dijalogu Beograd-Priština moraju da se nastave s ciljem da se postigne „sveobuhvatna normalizacija odnosa, zasnovana na obostranoj saglasnosti i medjunarodnom pravu, koja će biti realistična i održiva“, izjavila je danas u Briselu portparolka u Evropskoj komisiji Maja Kocijančič.\nPredstavnica za štampu visoke predstavnice EU Federike Mogerini je dodala da je bilo niz kontakata s predsednicima Srbija Aleksandrom Vučićem i Kosova Hašimom Tačijem o svim otvorenim pitanjima.\nOna je time odgovorila na pitanje novinara da li, imajući u vidu da su pregovori u dijalogu Beograd-Priština propali, i dalje za Evropsku komisiju pregovori uključuju i mogućnost promene granica, što je izazvalo podele medju članicama EU.\nMaja Kocijančič je uzvratila da je „EU vrlo jasno predočila načela za pregovore“ i da radi na „sporazumu utemeljenom na medjunarodnom pravu, koji je realističan i prihvatljiv za obe strane“, dodavši da je cilj „pravno obavezujući sporazum koji će rešiti otvorena pitanja“.\nTakodje je navela da ne može ulaziti u pojedinosti tih kontakata u dijalogu. „Za nas je vrlo jasno da dijalog mora da se nastavi i očekujemo da obe strane nastave dijalog s istom posvećenošću i angažmanom kao dosad“, dodala je.\nNa pitanje da li je za Evropsku komisiju cilj i dalje da se iduće godine dodje do sveobuhvatnog sporazuma Beograd-Priština, imajući u vidu da je Vučić rekao da sporazum Srba i Albanac može uslediti tek kroz 10 ili 20 godina, Kocijančič je navela da je EU na najvišoj političkoj ravni pojačala angažman prema Zapadnom Balkanu i da je dijalog ušao u drugu, pojačanu fazu.\nDodala je medjutim da ne može davati nikakve rokove „pošto to očigledno zavisi od napretka u pregovorima“.


Moto kros: Čačanima dve šampionske titule - Ozonpress :: internet portal\nTag: moto kros, titule\nUprkos pritisku koji nosi imperativ pobede vozači čačanskog Moto kros kluba Tanasko Rajić, Milić Zimonjić i Nenad Petrović su uspeli da u Čačak i ove sezone donesu dve šampionske titule.\nPoslednju trku ovogodišnjeg Otvorenog moto kros šampionata Srbije koja je u nedelju 8. oktobra vožena na stazi u Bačkoj Topoli osim trijumfa Zimonjića i Petrovića obeležili su vicešampionska titula Alkekse Milosavljevića (MK Tanasko Rajić) kome nije uspelo da odbrani prošlogodišnju titulu u klasi MX 65, i treće mesto u generalnom plasmanu Filipa Rajevića (Termorad AMSK Čačak) u istoj klasi. Konstantno dobri rezultati članova dva čačanska moto kros kluba tokom cele sezone rezulztovali su i uspehom u ekipnoj konkurenciji pa se u klasi I MK Tanasko Rajić okitio vicešampionskom titulom, dok je Termorad AMSK Čačak zauzeo treće mesto.\nMilić Zimonjić- Sezona koju je obeležila dupla krunaSrbija i BiH\nMada je Milić Zimonjić (MK Tanasko Rajić), prošlogodišnji šampion u klasi MX 85 tokom najvećeg dela trkačke sezone, ako se zanemare problemi koji su ga pratili na stazi Miloš Lijeskić-Jeljen, dominirao u klasi MX85, a što je potvrdio i pobedom u Šampionatu BiH, mladi Ariljac je morao da besprekorno odveze trku u Bačkoj Topoli kako bi se po drugi put za redom okitio šampionskom titulom.\nNenad Petrović – Povreda nije uspela da ga spreči do pohoda na šampionski tron\n– Posle tehničkih problema koje sam imao na trci u Čačku morao sam da odvezem sve četiri preostale trke bez greške…To sam i uradio! Sezona je bila teška i duga, titula Šampiona Srbije je po drugi put moja. Zahvaljujem se na podršci svojoj porodici kao i sponzorima, kompaniji Moto bike iz Kaća, kompaniji LTD Logistik iz Čačka, MK Tanasko Rajić, gospodinu Stojanu Joksimoviću iz Arilja i svima koji su mi pomogli da ostvarim ovaj uspeh – kaže za Ozon pres Milić Zimonjić.\nZahvaljujući povredi ramena Nenad Petrović (MK Tanasko Rajić), prošlogodišnji šampion u klasi MX2, se našao na još većem iskušenju u Bačkoj Topoli. Međutim uprkos Petrović je uspeo da završi obe trke i osvoji bodove koji su mu doneli novu titulu.\nFilip Rajević, Relja Kuzman i Aleksa Milosavljević – Budućnost srpskog moto krosa\n– Sa povredom ramena zadobijenom na treningu, jakim bolovima i utegma ipak sam uspeo sam da završim obe trke i ponovo osvojim Šampionat Srbije u klasi MX2. Ovom priliko zahvaljujem se svima koji su mi dali podršku, posebno drugarima iz kluba MK Tanasko Rajić i navijačima koji su me bodrili tokom cele sezone – ističe Nenad Petrović.\nMada mu nije uspelo da odrbrani titulu u najslabijoj klasi Aleksa Milosvljević je ipak zabeležio još jednu uspešnu sezonu, tokom koje je do poslednje trke vodio bitku sa Reljom Kuzmanom (MK Ere) koji je u Arilje odneo šampionsku titulu u klasi MX65. Drugim mestom u Bačkoj Topoli Aleksa je i tako doprineo uspehu MK Tanasko Rajić u ekipnoj konkurenciji, poput Filipa Rajevića koji je osvajanjem trećeg mesta ekipi Termorad AMSK Čačak doneo značajne bodove za palsman na treću poziciju u konkurenciji timova.


Od danas zabrana posjeta u KCCG – Plus Radio\nHome / Društvo / Od danas zabrana posjeta u KCCG\nOd danas zabrana posjeta u KCCG\nBy Plus Radio on 12/01/2018 Vrijeme: 09:45\nPosjete bolesnicima hospitalizovanim u Kliničkom centru Crne Gore biće obustavljene od danas, zbog povećanog broja oboljelih od gripa, saopšteno je iz te zdravstvene ustanove.\n„U skladu sa preporukama Instituta za javno zdravlje Crne Gore, a usljed povećanja aktivnosti virusa gripa kao i registrovanog broja oboljelih od bolesti koja liči na grip na teritoriji države, obustavlja se posjeta hospitalizovanim bolesnicima u KCCG“, kaže se u saopštenju.\nNavodi se da članovi uže porodice informacije o zdravstvenom stanju pacijenata mogu dobiti na matičnom odjeljenju putem telefona, svakog dana od 14 do 15 sati.\n„Obustava posjete stupa na snagu od 12. januara i trajaće do poboljšanja epidemiološke situacije“, kazali su iz KCCG.\nOni su apelovali na građane da se pridržavaju opštih mjera prevencije.\n„Koje podrazumijevaju redovno provjetravanje prostorija, izbjegavanje bliskih kontakata sa oboljelima i boravka u zatvorenim prostorima gdje je veliki broj ljudi, adekvatnu ishranu sa dosta svježeg voća i povrća i fizičku aktivnost“, precizirali su iz KCCG.\nIz te zdravstvene ustanove su zamolili građane za razumijevanje i saradnju i da se pridržavaju navedenih savjeta u cilju smanjenja obolijevanja od gripa.\n← Previous Story Uhapšen Baranin, oduzeta droga, municija i novac\nNext Story → Aerodromi Crne Gore predlažu izgradnju četiri privremena terminala


Koje je najbolje javno preduzeće u Srbiji - Naša Mesta\nNaslovna Bilten Koje je najbolje javno preduzeće u Srbiji\nKoje je najbolje javno preduzeće u Srbiji\nNovosadska toplana je sama finansirala izgradnju novog postrojenja koje će obezbediti efikasiju ekonomičniju tehnologiju grejanja.\nPostrojenje je izgrađeno na rekonstruisanom toplotnom izvoru „Jug“, investicija je vredna 4,2 miliona evra, a sve je urađeno u skladu sa propisima zaštite životne sredine.\nToplana istovremeno proizvodi i električnu i toplotnu energiju i jedina u Srbiji ima kogeneraciono postrojenje kakvo od ranije postoji i na toplani Zapad. Njegova prednost u odnosu na industrijske sisteme je i u stepenu iskorišćenosti primarne energije a reč je i o obnovljivom izvoru energije.\n– Rangirana je u nivou sa sistemima u skandinavskim državama. Zamenjeno je preko 200 kilometara toplovodnih cevi u poslednjih šest godina, a četiri puta je pojeftinjeno grejanje. Od velikog gubitaša Novosadska toplana je postala stabilna firma koja ulaže u dugoročnu stabilnost – rekao je gradonačelnik Novog Sada Miloš Vučević, koji je povodom završetka radova na postrojenju posetio toplanu.\nTom prilikom gradonačenik je rekao da je ova investicija završena u predviđenom roku. On je najavio novu realizacija projekata u oblasti energetske efikasnosti stambenih zgrada i javnih objekata, kako bi Novi Sad imao energetski efikasne zgrade, da bi potom moglo da se pređe na obračun po utrošku. Trenutno se taj sistem ne primenjuje najviše zbog toga što ima mnogo starih zgrada i za građane bi takav obračun značio skuplje grejanje.\nDirektor JKP „Novosadska toplana“ Dobrosav Arsović je istakao da je od 2014. godine polovina vrelovodne mreže, stare preko 40 godina, zamenjena i dodao da se to javno preduzeće „nijednom nije zadužilo, te da sve investicije finansira iz sopstvenih sredstava“.\n– Priključili smo 150 stambeno-poslovnih objekata na mrežu, a preduzeće nije korisnik ni tekućih ni kapitalnih subvencija Grada, čak smo u poslednjih nekoliko godina uplatili u gradski budžet milijardu i 200 miliona dinara, da mogu da se finansiraju drugi važni projekti za Novi Sad – izjavio je Arsović.\nArsović je, takođe, naglasio da se Preduzeće ni jednom nije zadužilo i da sve investicije finansira iz sopstvenih sredstava i dodao da je na osnovu zvaničnih podataka Agencije za privredne registre, kada se uzme u obzir broj zaposlenih, “Novosadska toplana“ ubedljivo najbolje javno preduzeće u Srbiji.\nPrethodni tekstNovi Sad najavio izgradnju četvrtog mosta\nSledeći tekstNagrađena državna platforma za onlajn učenje državnih službenika


Rekonstrukcija državnog puta od Kikinde do Nakova 2020. godine – Završetak biciklističke staze do avgusta 2019. - Bajsologija\nSrbija i Rumunija privode kraju projekat koji se finanasira iz sredstava Evropske unije sa oko 1,8 mil EUR, čiji je cilj poboljšanje putne infrastrukture. U toku je izgradnja dvosmerne biciklističke staze od Kikinde do granice sa Rumunijom, kao i opremanje graničnog prelaza Nakovo - Lunga sa srpske strane. Te radove Grad Kikinda finansira sa skoro 480.000 EUR, a sve bi trebalo da bude gotovo do avgusta.\n– Tokom prethodne tri godine, na graničnom prelazu Nakovo-Lunga zabeleženo je više od 700.000 prelaza. Evropska unija ne sprečava meke granice i mi to veoma koristimo. Nakon završetka prve faze projekta, fokusiraćemo se na drugu fazu, odnosno naredni projekat. Cilj je da ovaj granični prelaz počne da radi 24 sata i da bude otvoren za kamione i autobuse. To bi značajno pospešilo saobraćajni, privredni krvotok i razvoj Kikinde, a na pojedincima i privrednicima je da te uslove iskoriste – rekao je gradonačelnik Kikinde Pavle Markov.\nIzvršna direktorka JP Putevi Srbije Biljana Vuksanović najavila da se naredne godine očekuje rehabilitacija državnog puta od Kikinde do Nakova.\nDirektorka RCR Banat Irena Živković, navela je da ovaj prekogranični projekat za cilj ima unapređenje uslova za kretanje ljudi, robe i usluga u prekograničnoj oblasti, ali i opremanje i dalji razvoj graničnog prelaza Nakovo-Lunga.\nPojekat „Unapređenje povezanosti Banata“ realizuju se u okviru programa Interreg IPA. Uključene su rumunska Opština Žombolj i Grad Kikinda, Regionalni centar za ekonomski razvoj Banat i JP Putevi Srbije.


Čubrilović u Ljubinju: Dogovorili smo se kako da riješimo najveće probleme opštine - Moja Hercegovina\nČubrilović u Ljubinju: Dogovorili smo se kako da riješimo najveće probleme opštine\nFoto: Moja Hercegovna\nLJUBINJE – Predsjednik Narodne skupštine Republike Srpske (NSRS) Nedeljko Čubrilović posjetio je danas Ljubinje gdje je obećao da će se aktivno uključiti u rješenje najvećih problema ove opštine, a to su putna infrastruktura, vodosnabdijevanje i električno napajanje.\nNakon sastanka sa čelnim ljudima ove opštine, Čubrilović je rekao da su mu problemi Ljubinja donekle i poznati, te da je dogovoren put za njihovo rješavanje.\n– Ovo je podrška Ljubinju, ovo je podrška svakoj našoj opštini koja je rubna, koja se graniči sa velikim dijelom Federacije BiH koja zbog toga ima probleme kao što je elektično snabdjevanje, problem vodosnabdjevanja, problem rješavanja nekih egzistencijalnih pitanja s obzirom na broj firmi kojih ovdje više nema, s obzirom na situaciju da se nema uslova za neka veća ulaganja, nema infrastrukturnih uslova. Mislim da smo dogovorili put i način kako doći do sredstava za rješavanje takvih pitanja – ustvrdio je Čubrilović.\nOn je dodao da su neki poslovi na rješavanju ovih pitanja već započeti, te da je na opštini da odradi svoj dio posla u narednim mjesecima.\n– Imaju tu i neki započeti poslovi i neke kreditne linije u kojima opština treba da odradi svoj dio posla, ima da se pripreme odgovarajuće studije i ekonomska opravdanost za ulaganje u pojedine projekte, ima da se obrati na određene adrese, a ovdje smo dogovorili kako i kojim putem. Nadam se da će načelnik sa svojim saradnicima to da odradi u narednih nekoliko mjeseci, a ja sam obećao da ću se aktivno uključiti da dođemo do rješenja – rekao je Čubrilović.\nNa pitanje da li je bilo riječi o hotelu Ljubinje koji već 20 godina nije u fuknciji, Čubrilović je odgovorio potvrdno, ali uz konstataciju da su samo date „neke naznake“.\n– Date su neke naznake i neka rješenja koja bi mogla da podstaknu da se taj objekat stavi u neku drugu funkciju. Načelnik me je upoznao da ima interesa da se to riješi, ali o tom, po tom – kazao je Čubrilović.\nNačelnik opštine Ljubinje Darko Krunić nakon ovog sastanka ponovio je koji su problemi ove opštine, te dodao da ga je Čubrilović uputio kako oni mogu biti riješeni.\nSimbolična pomoć za “Zračak”\nPredsjednik NSRS danas je uručio i simboličnu novčanu pomoć Udruženju roditelja i djece sa posebnim potrebama „Zračak“ iz Ljubinja i pritom istakao da se nada da će ono naići na razumijevanje Ministarstva zdravlja i socijalne zaštite RS-a, kao i drugih institucija koje mogu da mu pomognu.\nPredsjednica ovog Udruženja Slavica Turanjanin smatra da će „Zračak“ imati koristi od Čubrilovićeve posjete.\n– Veliko je što su pokazali interes za naš rad. Dali su nam priznanje, vidjeli su da imamo djece sa posebnim potrebama koja imaju specifične potrebe koje treba rješavati u kontinuitetu. Otvaranjem ovog objekta mi imamo resurse lokalne zajednice, imamo i kadar koji nismo imali sve do 2013. godine, imamo i obučeno nastavno osoblje koje zna kako da otkrije dijete sa posebnim potrebama i kako da mu priđe. Nama je trenutno najpotrebnija finansijska podrška, zato što i diplomirani psiholog i diplomirani defektolog-logoped rade po dva sata dnevno, a pokazala se mnogo veća potreba – rekla je Turanjanin.\nOna je dodala da će zatražiti razgovor sa predsjednicom Vlade Srpske Željkom Cvijanović kako bi zatražila veća osnovna prava za djecu sa posebnim potrebama.\n– Djeca sa posebnim potrebama, sa mentalnom retardacijom, sem tuđe njege i pomoći nemaju nikakav drugi vid zaštite. Zakon o socijalnoj zaštiti je predvidio osnovna prava, međutim, ona nisu dovoljna za ostvarenje potreba roditelja i djece. Roditelji puno vremena moraju pokloniti svojoj djeci, što znači da ne mogu da se angažuju radno, a imaju dodatne troškove na lijekove, na pelene, na razna druga tehnička pomagala, tako da se mi zalažemo za jedan novi vid osnovnog prava u vidu invalidnine – rekla je Turanjanin.\nOna je, kao jedan od problema, navela i kategorizaciju djece, pojašnjavajući da ona koja su kategorisana do 15. godine poslije smrti roditelja nasljeđuju penziju, dok ona koja nisu nemaju to pravo.\nU posjeti “Zračku”\nInače, predsjednik NSRS-a Nedeljko Čubrilović danas je počeo svoju dvodnevnu posjetu istočnoj Hercegovini u okviru koje će posjetiti Ljubinje, Trebinje i Bileću.\nOn će se sutra u Trebinju sastati sa gradonačelnikom Lukom Petrovićem, dok će u 11 časova u Muzeju Hercegovine otvoriti izložbu arhivskih dokumenata “25 godina Narodne Skupštine Republike Srpske /1991-2016/”.\nIstog dana, u Bileći će u 12 časova i 30 minuta posjetiti mljekaru “Pađeni” i razgovarati sa direktorom Nenadom Vukojem.\nBožović kandidat za ministra, propao Pavićev POSLJEDNJI POKUŠAJ\nMlađen Božović Predsjedavajući Savjeta ministara BiH...\nĐurić: Srpski organi već počeli svoju istagu o ubistvu Ivanovića\nDirektor Kancelarije za Kosovo i...\nMladen Bosić, drugi zamjenik predsjedavajućeg...\nInicijativa mladih za ljudska prava...


Srpska demokratska stranka uputila je danas prigovor Regulatornoj agenciji za komunikacije BiH zbog priloga u ‘Dnevniku 2’ emitovanog 2. oktobra 2021. godine u programu Radio-televizije Republike Srpske, koji na tendeciozan i jednostran način krši sve standarde profesionalnog novinarstva i koji ni na jedan način ne zadovoljava 5W (Who, What, When, Where, Why), nezamjenjivo pravilo prilikom pravljenja vijesti, saopćeno je iz SDS-a.\n– Prilog koji očito nije želio da potpiše niti jedan novinar Radio-televizije Republike Srpske, pa je prilog pročitala i potpisala glavna urednica Informativnog programa Nada Veletić. U prilogu nije izvješteno o skupu opozicije sa Trga Krajina, niti su emitovane izjave lidera koji su govorili na skupu, poruke i zahtjevi opozicije već je urednica IP RTRS-a Nada Veletić tendenciozno i neobjektivno dala sebi za pravo da procjenjuje da li je brojnost na skupu odgovarajuća i očekivana, kako je ‘opozicija ranije zloupotrijebila smrt mladića u svrhu političkih poena, te da danas to isto rade igrajući se sa zdravljem ljudi’ – kazali su iz SDS-a.\n– Niti jedna izjava lidera sa skupa nije emitovana u prilogu, sem segmenta po nekoliko sekundi koji su trebali da podrže tendenciozan narativ glavne urednice IP RTRS Nade Veletić. U prilogu nisu emitovani zahtjevi koje je opozicija sa protesta iznijela prema Radio-televiziji Republike Srpske i prema ključnim ljudima zdravstvenog sistema. Suprotno Zakonu o RTRS i Uređivačkim principima javnog RTV sistema u BiH, te Kodeksu o audiovizuelnim medijskim uslugama i medijskim uslugama radija, u Dnevniku 2, u potpunosti je cenzurisan protest opozicije sa Trga Krajine kao i zahtjevi koje smo uputili sa skupa, čime nam je onemogućeno da javnost bude upoznata sa našim stavovima – tvrde iz stranke.\n– Obzirom na razmjere prekršaja koji po ko zna koji put čini Radio-televizija Republike Srpske, ovaj dopis kao i video materijal priloga iz ‘Dnevnika 2’ od 2. oktobra 2021. godine poslali smo i Udruženju novinara Republike Srpske, Klubu novinara Banja Luka, Novinarskom Vijeću časti BH novinara kao i katedri za Novinarstvo na Fakultetu političkih nauka u Banja Luci i od svih ovih institucija tražili mišljenje o ovome prilogu – navodi se u saopćenju.


"Ako opozicija hoće da bojkotuje izbore, neka bojkotuje, šta nas briga"\n– zabrana državnim službenicima da koriste javne resurse za političke kampanje i odgovarajuće sankcije za takve zloupotrebe\n– mere kojima se Ministarstvu državne uprave daje nadležnost da nadgleda primenu odredbi o sporovođenju Jedinstvenog biračkog spiska\n– obuka osoba ovlašćenih za vođenje Jedinstvenog biračkog spiska\n– preporuke da RIK sprovede svu potrebnu obuku u pripremi sprovođenja izbora\n– regulisanje međunarodnih i domaćih posmatrača izbora\n– da treba omogućiti pristup izvodima iz izbornog spiska nakon glasanja na zahtev građana.\nUčesnici su informisani i o novim predlozima – izmene i dopune tri zakona o Agenciji za borbu protiv korupcije, finansiranje kampanje i javna preduzeća, da je u postojećem zakonodavstvu potebno preciznije definisati pravila političkog oglašavanja. Uz to, istaknut je i plan da narodna skupština organizjuje otvoreni sastanak odnosno javno slušanje za sve zainteresovane o ulozi i radu REM. Predlog je i uspostavljanje Nadzornog odbora Skupštine za kontrolu elektronskih i štampanih medija, imenovanje nedostajućih članova REM i pojašnjenje procedura za imenovanje i razrešenje članova REM. Predloga je i da se osigura sveobuhvatna obuka za sve zvaničnike koji su uključeni u sprovođenje izbora, kao i sveobuhvatna javna kampanja za unapređenje informisanosti glasača. Predloženo je poboljšanje tačnosti biračkog spiska, uključujući jačanje i nadzor nad sprovođenjem svih zakona, procedura i podzakonskih akata za regulisanje Jedinstvenog biračkog spiska, navodi se.\nNakon dva dana sadržajnih diskusija Knut Flekenštajn, posrednik iz Evropskog parlamenta i Maja Gojković, predsednica Narodne skupštine Republike Srbije, dali su sledeću izjavu: „Želimo da zahvalimo svim političkim grupama koje su učestvovale na angažovanju u konstruktivnim i sadržajnim diskusijama o konkretnim merama koje se mogu preduzeti kako bi se sprovele preporuke iz Izveštaja Evropske komisije i OEBS/ODIHR-a u cilju poboljšanja uslova za održavanje parlamentarnih izbora.\nSaradnja između Narodne skupštine i Evropskog parlamenta u okviru procesa međupartijskog dijaloga predstavlja važnu priliku za političke aktere da ispune očekivanja građana Srbije u vezi sa demokratskim izbornim procesom“.\nNa pitanje imaju li ti sastanci smisla bez učešća Saveza za Srbiju, Djukanović je rekao: „Šta nas briga ako i bojkotuju sastanke!“.\nSamostalni poslanik Djordje Vukadinović izjavio je da predstavnici vladajuće koalicije nastupaju kao da je sve u redu sa izbornim uslovima, „samo da ih treba još malo popraviti“.


RTCG - Radio Televizija Crne Gore - Nacionalni javni servis :: Svijet :: Bugarska blokada S. Makedonije će uskoro biti završena\n[ Nova rs ]\n17. 12. 2020. 21:15 >> 21:23 0\nBugarska blokada S. Makedonije će uskoro biti završena\nPitanje blokade započinjanja pregovora o pristupanju Sjeverne Makedonije u EU će uskoro biti riješeno, izjavila je Angela Merkel, njemačka kancelarka i predsjedavajuća Savjeta EU.\nOna je na poslaničko pitanje tokom Aktuelnog časa u njemačkom Bundestagu izjavila da je o ovoj temi razgovarala sa Bojkom Borisovom, bugarskim premijerom.\nTokom rasprave u Bundestagu, Merkelova je izrazila zadovoljstvo da je EU uspjela postići dogovor o evropskom budžetu i fondu za pomoć u oporavku poslije korone, u kojem su i sredstva za zapadni Balkan, te je istakla da je zadovoljna što je ostala klauzula o potrebi poštovanja načela pravne države, a koju su Mađarska i Poljska pokušali blokirati.\nPodsjećanja radi, blokadom Sjeverne Makedonije došlo je i do blokade procesa proširenja, i to već drugu godinu za redom, prvo od strane Francuske prošle godine, a sada i od strane Bugarske koja želi natjerati Makedonce da prihvate bugarska stajališta o makedonskoj istoriji, jeziku i kulturi.\nAngela Merkel Bugarska\nMerkel podržava blokadu izvoza vakcina


Turista otvorio sef zaključan decenijama - Novosti - Turistički svet\nTurista u Muzeju zaostavštine grada Vermiliona u Kanadi uspeo je "iz prve" da pogodi kombinaciju sefa koji niko nije uspeo da otvori još od druge polovine 1970-ih godina.\nU muzeju u provinciji Alberta prethodno su više puta pokušavali da otključaju stari sef - ali bez uspeha.\nMils kaže da je cela porodica "bila zaintrigirana" kada im je pokazan sef.\n- Rekao sam vodiču da je to neverovatna vremenska kapsula i da ne znaju ni šta je unutra - rekao je Mils, koji radi kao varilac.\n- Tipična kombinacija, tri puta u smeru kazaljke na satu - 20 - dva puta u suprotnom smeru - 40 - jednom u smeru kazaljke na satu - 60, probao sam i otvorio se - ispričao je Mils.\n- Ti predmeti nemaju neku vrednost, ali nas veoma zanimaju. Daju nam ideju o tome kakvo je ovo mesto bilo 1977. i 1978. godine - rekao je vodič Tom Kiblvajt.\nOn ipak ističe da neke takve brave imaju prostora za manevrisanje, a pošto je ova imala sigurnosni sistem od tri broja, Rozental je izračunao da su šanse ipak jedan prema 8.000, što je, ipak, "i dalje mala verovatnoća".


► Plenković kaže da Hrvatskoj ne treba pomoć Fronteksa u nadzoru granice\n19.09.2018 Zagreb / Salcburg\n"Naša saradnja s Fronteksom je odlična, znate da avion Fronteksa iz Zadra nadzire ceo prostor jugoistoka Evrope", rekao je premijer, prenela je agencija Hina.\nPlenković je rekao da snage Fronteksa na jugoistoku Evrope "treba da odu na spoljnu granicu, da pojačaju one zemlje gde je propusnost veća".\nPripadnici te buduće "Evropske granične i obalske straže" mogli bi, po predlogu Evropske komisije, sprovoditi proveru identiteta, odobravanje ili odbijanje prelaska spoljnih granica, "presretanje osoba na granici".\nPlenković je u Salcburgu istakao da se problem migracija mora rešavati na izvorištu. "To je dugoročno jedini održivi put", rekao je, dodavši da celovit pristup pitanju migracije uključuje "čvršću spoljnu granicu".\nHina je prenela da to "za one koji se nalaze na istočnomediteranskoj ruti znači poštovati dogovor s Turskom, jačati granice između Grčke i Turske i između Grčke i Makedonije, odakle ilegalni migranti preko Srbije i BiH kreću prema Hrvatskoj".


Ako Britanija ode, Evropu će zahvatiti nacionalizam i separatizam - 24.02.2016, Sputnik Srbija\nIzlazak Britanije iz Evropske unije tom bloku bi doneo talas nacionalizma i separatizma, izjavio je češki premijer Bohuslav Sobotka. 24.02.2016, Sputnik Srbija\neu, bohuslav sobotka, dejvid kameron, češka, velika britanija, vesti, evropa\n21:16 24.02.2016 (Osveženo: 21:23 24.02.2016)\n„Desničarski ekstremisti i nacionalisti bi tu temu pre ili kasnije pokrenuli u Češkoj i drugim evropskim državama“, naveo je Sobotka u pisanoj izjavi za Rojters.\nOn je dodao da eventualne predloge da Češka napusti Uniju smatra „besmislenima, štetnima i opasnima“.\nBritanski premijer Dejvid Kameron dobio je na samitu u Briselu prošle nedelje ustupke od Evropske unije, sa kojima se nada da će uveriti britanske glasače do referenduma, koji je zakazan za jun, da je dobra ideja da Britanija ostane u Uniji.\nSobotka je bio jedan od lidera centralnoevropskih zemalja koji su delimično uspeli da ograniče rezove koje je Kameron želeo da uvede za migrante iz ostatka Evrope, pa će se oni odnositi samo na novopridošlice, ali ne i za više od jednog miliona evropskih radnika koji trenutno rade u Velikoj Britaniji.\nPremijer Češke je istakao da je članstvo u EU garancija za prosperitet i bezbednost njegove zemlje.\nČeška je 2004. postala članica Unije, ali još nije odredila rok do kojeg će se priključiti evrozoni.\nPrema anketi sprovedenoj u januaru, Česi su najveći evroskeptici u Evropi.


Garaža u Rafailovićima za par dana u funkciji\nNakon pune decenije od kada je izgrađena, javna garaža u Rafailovićima za par dana biće u funkciji. To je najavio gradonačeknik Budve Dragan Krapović navodeći da su riješeni svi problemi, te da će "parking servis" preuzeti da njome upravlja.\nJedna u nizu milionskih afera, u koju se sumnje da je umiješala prste budvanska kriminalna grupa, pod lupom je Specijalnog tužilaštva. Novo rukovodstvo opštinskog preduzeća “Parking servis” predalo je zahtjev za legalizaciju , kako bi betonsku šestoetažnu građevinu ozakonili, dobili Garaža u Rafailovićima, kapaciteta 260 parking mjesta, sagrađena na šest nivoa površine od 7.110 kvadrata.\nSpecijalno tužilaštvo pokrenulo je izviđaj, nakon što je šef javnih garaža u ovom preduzeću Radomir Glendža, prije četiri godine optužio nekdašnje opštinsko , kao i rukovodstvo “Parking servisa” da su odgovorni za štetu od sedam miliona eura.\nUgovorom od 31.jula .2008., koji su potpisali tadašnji predsjednik Opštine RajkoKuljača i direktor “Parking servisa” Dragan Liješević, garaža je data na korišćenje ovom opštinskom preduzeću. Garaza je tada bila stavljena u funkciju samo desetak dana, odnosno, do 8. avgusta te 2008., nakon čega je iz OPštine stigao dopis da se rampe na garaži podignu. Svih ovih godina garaža je besplatno korištena, nerijetko zloupotrebljavana, a “Parking servis” gubio je godišnje i po 300 hiljada eura , u vrijeme kada je bio u finansijskim dubiozima, koje su takođe predmet ispitivanja Tužilaštva. Gradnja garaže Opštinu je koštala tri po miliona eura, a isto toliko novca, je sumnjivim odlukama da se ne doozvoli njeno korišćenje, izgubila.


Poklon paket iz Žablja – Radio klub YU1ABH/YT2W\nKao da je juče bilo kada sam se susreo sa tom čudesnom elektronikom i pitao se kako to radi, kak bi bilo da i ja tako nešto napravim ili barem tome slično. Verujte da i dan danas imam ništa manju želju i interesovanje. Sada u tim godinama imate puno vremena za učenje, za učenje kroz razne načine i zato koristite svaku priliku i pomoć da pomerite svoje znanje ali najviše verujte u sebe same, ipak, nemojte se ustručavati da kažete da nešto ne znate i da vam nije jasno… grabite znanje svaki dan jer na kraju shvatićete da vreme leti.\nSrećan sam što sam u prilici da vam poašnjem skroman poklon da se vežbate i učite…\nOd srca vam želim uspeh na sviom poljima i oblasti elektronike, da vaša radionica doživi dug vek…\nUbrzo smo otkrili zašto je paket bio tako težak – kutija je bila dupke ispunjena raznoraznim masivnim stvarima.\nBora se, izgleda, više bavi energetkom elektronikom jer je materijal koji je poslao iz tog domena: tri kompletna uklopna sata, pištolj lemilicu, veler štapnu lemilicu, merni instrument, TTL logičku sondu, desetak LCD displej modula iz uklopnih satova, mnoštvo malih transformatora 12 volti, raznorazna integralna kola, gomilu otpornika, elektrolitskih kondenzatora malog i velikog kapaciteta, diode, diake, grecove, module tastatura, podnožja za integralna kola raznih veličina, ZIFF podnožja, veliki broj sitnih zavrtanja, matica, odstojnika, dugmadi za potenciometre, buksne, krokodil štipaljke – ma teško je sve nabrojati.\nBora je svojim prilogom otvorio jednu sasvim novu oblast energetske elektronike kojom se do sada nismo bavili a koja itekako zavređuje pažnju.\nTags: elektronika, izgradnja, konstruktori, konstruktorska sekcija, poklon\n« iFix poklonio opremu i alat iz programa BAKU Užički mladi radio-amateri u aktivnosti YOTA 2016 »


BOL I TUGA NE PRESTAJU: Godinu dana od smrti Bobane Momčilović Veličković | Novosti.rs\nVeličković je na današnji dan 21. juna 2020. godine preminula posle kraće i teške bolesti u Beogradu u 31. godini, izazvane komplikacijama posle porođaja.\nMomčilović Veličković je rođena 25.januara 1990. godine u Boru, a streljaštvom je počela da se bavi sa devet godina u rodnom gradu i bila je clcanica kluba Bor 030.\nBila je jedna od najboljih svetskih takmičarki pištoljem u 21.veku.\nNa Olimpijskim igrama učestvovala je dva puta, u Londonu 2012. i Rio de Žaneiru 2016, na kojima je osvojila sedmo mesto vazdušnim pištoljem.\nU riznici ima i jedno zlato i jedno srebro na turnirima Svetskog kupa, kao članica ekipe Srbije je pet puta bila šampion Evrope (2010, 2011, 2013,2017, 2020), a 2014. u Granadi se okitila i titulom šampiona sveta.\nU svom poslednjem nastupu za reprezentaciju Srbije na Evropskom prvenstvu vazdušnim oružjem krajem februara i početkom marta 2020. godine u Vroclavu, ubedljivo je osvojila titulu pojedinačnog šampiona Starog kontinenta i dala je veliki doprinos u osvajanju ekipne titule srpskog nacionalnog tima i sa dva zlata postala jedna od najuspešnijih ucesnica takmičenja u Vroclavu.\nBobana Veličković Bobana Momčilović Veličković smrt sportiskinje streljaštvo


Laserski tretman hemoroida bez ležanja nakon uklanjanja – Poliklinika Atina\nLaserski tretman hemoroida bez ležanja nakon uklanjanja – Poliklinika Atina\nStarije osobe češće imaju problem sa hemoroidima, u odnosu na mlađu populaciju. Hemoroidi izazivaju brojne tegobe koje otežavaju normalno funkcionisanje i sprečavaju nas u obavljanju svakodnevnih aktivnositi.\nU našoj poliklinici Atina tim vrhunskih lekara sa dugogodišnjim iskustvom, uspešno obavlja laserski tretman hemoroida bez ležanja nakon uklanjanja, te je ovo pravi izbor za pacijente. Zakažite vaše termine na kontakt telefon\nHemoroidi (šuljevi) su uvećane vene u donjem delu analnog otvora. Podjednako se javljaju i kod muškaraca i kod žena a praćeni su nelagodnostima u analnom području. Bol, svrab, osećaj peckanja, problemi sa varenjem, samo su neki od simptoma hemoroida.


Košarkaški klub Mega Mozzart » MILOJEVIĆ: „SLEDE PROTIVNICI SA KOJIMA PO KVALITETU MOŽEMO DA SE NOSIMO“\nKošarkaši Mega Bemaxa u nedelju 26. januara od 12 časova u Hali sportova Ranko Žeravica dočekuju Krku u okviru meča 17. kola ABA lige. Izabranici trenera Dejana Milojevića se trenutno bore za opstanak u ABA ligi pa će meč protiv Krke biti prvi u nizu izuzetno bitnih duela u kojima će pokušati da se pomere sa začelja tabele.\n– U nedelju igramo prvi u nizu mečeva koji će odlučivati o našem opstanku u ABA ligi. Krka je izuzetno iskusan i nezgodan protivnik koji je i ove sezone uspeo da pobedi neke od najjačih ekipa u ligi. Naša prethodna dva meča, protiv Budućnosti i Crvene zvezde, nisu bili oni u kojima smo mogli da očekujemo da se „vadimo“. Sada na red dolaze protivnici sa kojima po kvalitetu možemo da se nosimo. Dobra energija i agresivna odbrana moraju da postoje tokom celog toka utakmice. Potrebno je da Krku uvedemo u ritam koji nama odgovara i da ne dozvolimo velike padove, pogotovo u trenucima kada se utakmica lomi. Iako trenutno zavisimo i od rezultata sa drugih mečeva, na nama je da damo se od sebe do kraja da zabeležimo što više pobeda kako bismo obezbedili opstanak u ABA ligi,\n– U teškoj smo situaciji, ali smo u dobrom ritmu, dobro treniramo i verujem da ćemo to pokazati u nedelju. Krka je dobar tim, uspevali su da iznenade i neke od favorita za titulu u ABA ligi i moramo biti maksimalno oprezni od starta utakmice. Igra mora da nam bude na visokom nivou uz potrebnu energiju i koncentraciju kako bi se meč završio u našu koristi. Nama je do kraja ABA lige svaka utakmica veoma bitna za opstanak i moramo da damo sve od sebe kako bi zabeležili što više pobeda do kraja,


Antimonopolska agencija EU vrši pritisak na Google Antimonopolska agencija EU vrši pritisak na Google – Personal magazin\nAntimonopolska agencija EU pojačala je pritisak na globalnu kompaniju Google da nađe predlog za rešavanje spora povodom tvrdnji da zloupotrebljava dominantnu poziciju u oblasti pretraživanja interneta. Evropski komesar za konkurentnost…\nAntimonopolska agencija EU pojačala je pritisak na globalnu kompaniju Google da nađe predlog za rešavanje spora povodom tvrdnji da zloupotrebljava dominantnu poziciju u oblasti pretraživanja interneta.\nEvropski komesar za konkurentnost Žoakin Almunija izjavio je da će, ako Google ne predoči bolje predloge, EU pokrenuti uobičajenu antimonopolsku proceduru, koja bi mogla da potraje godinama, ali i da se završi kaznama od nekoliko milijardi dolara.\nAlmunija je rekao da su komentari od konkurenata i ostalih tržišnih učesnika na drugi Google-ov paket predloga u vezi sa pretraživanjem interneta – bili negativni.\nPrema njegovim rečima treba videti “da li Google može da poboljša svoj predlog” ili će Evropska unija “krenuti tradicionalnim putem” kojim se rešavaju ovakvi sporovi.\n“Potrebno nam je više ideja, ne tokom sledeće godine, neko tokom narednih nekoliko sedmica”, naglasio je komesar EU.\nEvropska komisija je pre tri godine pokrenula istragu o tome da li Google u Evropi zloupotrebljava svoju poziciju u oblasti pretraživanja interneta i favorizuje svoje servise u odnosu na konkurentske proizvode.\nAntimonopolska agencija EU vrši pritisak na Google was last modified: January 17th, 2014 by Redakcija\nYandex sklopio ugovor sa Facebook-om


Maji Brborić nagrada Moskovskog državnog univerziteta Lomonosov\nMaja Brborić, istraživač saradnik na Departmanu za inženjerstvo zaštite životne sredine i zaštite na radu dobitnica je nagrade za najbolјi rad na međunarodnoj konferenciji “Climate Change Impacts on Sediment Dynamics: Measurement, Modelling and Management” koja je održana na Moskovskom državnom univerzitetu Lomonosov u avgustu ove godine.\nNa svečanoj dodeli nagrada za mlade istraživače predstavnik Svetske asocijacije za zaštitu zemlјišta i vode (eng. World Association of Soil and Water Conservation, WASWAC) uručio je Maji sertifikat, plaketu i novčanu nagradu kao priznanje za njen izvanredan rad pod nazivom: „Lipophilic brominated flame retardants in the bottom sediment of the Danube River, Serbia“. Rad će, takođe, biti publikovan u časopisu: „International Soil and Water Conservation Research“.\nTokom četiri dana konferencije pored plenarnih, oralnih i poster sesija, održani su posebni tematski kursevi za mlade naučnike pod temom: "Prirodni rizici po akvatične sisteme: merenje i modelovanje". Kursevi su uklјučivali predavanja, seminare, kao i bogat radioničarski program, odvojen od glavnog naučnog programa konferencije. Stručnjaci iz različitih oblasti, uključujući fluvijalnu geomorfologiju, pedologiju, klimatske promene, hidrologiju i sedimentologiju, pružili su jedinstvena praktična znanja, kao i veštine i tehnike korisne za budući rad mladih naučnika.


Lincoln (2012) - uskoro Prolog\nPremijera filma o jednom od najpoznatijih predsednika Amerike, Abrahama Linkolna, najavljena je za 16. novembar 2012. godine. Za ovo svoje ostvarenje čuveni režiser Stiven Spilberg okupio je sjajnu glumačku ekipu koju predvodi Denijel Dej Luis, u ulozi Linkolna. Pored njega tu su još i Džozef Gordon Levit, Tomi Li Džons, Džered Heris, Džejms Spejder, Seli Fild i drugi.\nFilm prati poslednjih 16 meseci Linkolnove vladavine: dvostruku bitku američkog predsednika, kako na bojnom polju, pošto građanski rat u Americi besni svom snagom, tako i unutar svog okruženja zbog njegove ideje o ukidanju ropstva.\nPosle par pokušaja u svetu istorijskih spekatakla, kao što su bili "Šindlerova lista " i "Spasavanje redova Rajana" Spilberg se vraća nazad u istoriju, u Ameriku 19. veka. Koliko je uspeo da priču učini zanimljivom, pokazaće kritike publlike krajem ove godine.


Oven je za selekciju Engleske odigrao 89 utakmica i postigao 40 golova, a 2001. godine dobio je nagradu "Zlatna lopta".\n"Oven je u nacionalnom timu ostavio veliki trag. Neki od njegovih golova su zaista bili spektakularni i imaju svoje mesto u istoriji modernog fudbala. Iako nisam nikada radio sa njim, Oven je uvek delovao kao sjajan momak i pravi ambasador engleskog fudbala", rekao je Hodzšon engleskim medijima.\nSelektor "gordog albiona" naveo je da bi svi engleski navijači morali da budu ponosni na Ovena.\n"Nadam se da će u budućnosti uspeti da prenese mlađima barem delić svog znanja i iskustva", dodao je Hodžson.\nPre Stouka, Oven je igrao za Mančester Junajted, Njukasl, Real Madrid i Liverpul. Izmedju ostalog, Oven je sa Mančesterom bio šampion Engleske, a sa Liverpulom je osvojio Kup UEFA i FA kup.


ZVALI SU JE “AZRA DVA NOŽA”: Sve spremno za njeno izručenje BiH! – Haber.ba\nZVALI SU JE “AZRA DVA NOŽA”: Sve spremno za njeno izručenje BiH!\nAzra Bašić u SAD-u je koristila različita imena, a uhapšena je kao Issabell Bašić. Danju je radila dva posla, vozila rabljeni džip, a komšije u Stantonu nisu joj mogli pronaći posebnu manu.\nAzra Bašić - Slobodna-Bosna.ba\nKada je Azra Bašić uhapšena prije pet godina u SAD-u, niko od njenih komšija nije mogao vjerovati da je u Bosni i Hercegovini počinila ratni zločin i da su je žrtve znale pod imenom “Azra dva noža”.\nTeme:Azra Bašić, BiH, izručenje, SAD, ubistvo


Sport važan za sveopšti progres društva – Balkanekspresrb.rs\nSport važan za sveopšti progres društva\n25/07/2021 Off By BERB\nIzvor: srbija.gov.rs/Foto: Tanjug\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić posetio je danas decu koja borave u besplatnom sportskom kampu „Srbija te zove 2021“ u Beogradu i tom prilikom poručio da će Vlada nastaviti da podržava ovakve akcije.\nSportsko udruženje „Sportstars“, koje je pokrenulo ovu akciju u cilju unapređenja sportske i omladinske saradnje među mladima, omogućilo je da deca iz dijaspore, regiona, kao i deca sa Kosova i Metohije, borave u kampu od 21. do 31. jula.\nU pitanju je 250 dece koja su smeštena u Domu učenika “Patrijarh Pavle”, uzrasta od 12 do 15 godina, a sportske aktivnosti će se odvijati u pet olimpijskih disciplina – košarka, odbojka, tenis, fudbal i rukomet.\nRužić je izrazio zadovoljstvo i čast što resorno ministarstvo podržava taj tip akcija koji pokazuje odnos koji naša država ima prema deci srpskog porekla, od kojih sva ne žive u Srbiji.\nOn je ukazao na to da su deca u prilici da dobiju veštine i znanja od poznatih, priznatih i uspešnih trenera, koji koordiniraju uspešno kampom, ali i da se druže i stiču uvid u to šta u budućnosti u vrednosnom smislu život za njih treba da predstavlja.\nPrema njegovim rečima, i ovo je jedan od pokazatelja koliko Vlada i naše društvo ulaže u sport, koliko se zalaže za sport, ali pre svega za dragoceno vaspitanje u odrastanju i građenju ličnosti u svakom pogledu.\nVlada će, kako je poručio, nastaviti da podržava ovakve akcije, a Ministarstvo prosvete, nauke i tehnološkog razvoja je tu da ih svake godine unapredi.\nOn je pozvao decu da nastave da treniraju, da se takmiče, pripremaju, da nauče da pobeđuju, ali i da gube i da kroz život baštine te vrednosti.\nSiguran sam da će izrasti u ozbiljne i zdrave ličnosti, koje će uticati na sveopšti progres naše države i društva, naglasio je Ružić i napomenuo da su ove godine polaznici kampa i deca srpskog porekla iz Albanije, odnosno oni koji žive u Skadru.\nIstovremeno, on je objasnio da će način nastave od 1. septembra zavisiti od preporuka Kriznog štaba, i poručio da bez vakcinacije na zadovoljavajućem nivou možda neće biti mogućnosti da se sledeća školska godina organizuje regularno.\nMinistarstvo je spremno za sve opcije, ali je mnogo bolje da ova školska godina počne na regularan način i tako i završi u junu sledeće godine, naveo je prvi potpredsednik Vlade.\nModel nastave od 1. septembra će zavisiti od onih koji su i do sada bili referentni u donošenju odluka povodom epidemioloških mera – zdravstveni deo Kriznog štaba će dati preporuku Kriznom štabu, nakon čega će Vlada doneti odluku, precizirao je on.\nVlada, predsednik Republike i svi akteri u lancu omogućili su vakcinaciju i obezbedili široku lepezu vakcina, a mi još uvek nismo došli na zadovoljavajući nivo imunizacije, upozorio je Ružić.\nOn je još jednom pozvao sve, a naročito predstavnike mlađe populacije od 17 do 35 godina, da se što pre vakcinišu i da na toj način pokažu odgovornost prema mlađima, ali i starijima i onima koji rade u prosvetnom sistemu.\nPrvi potpredsednik Vlade je podsetio na to da su svi koji rade u prosvetnom sistemu pokazali rezistentnost prema koronavirusu.\nPrema njegovim rečima, prosvetni sistem je bilo mesto gde COVID-19 nije našao svoje utemeljenje i sa tog aspekta mi jesmo spremni, ali je u svakom slučaju mnogo bolje da se ova školska godina počne i završi na regularan način, jer je to važno za proces sticanja znanja.\nОбележен Дан Независног синдиката полиције\nПреминула креаторка Мирјана Марић


Program: Upravljanje stresom - Assert\nPružite Vašim zaposlenima priliku da sagledaju stres iz drugog ugla i usvoje funkcionalne strategije suočavanja koje vode do većeg zadovoljstva, sreće i produktivnosti na poslu.\nNemoguće je u potpunosti eliminisati stres na poslu, pa čak i nepotrebno, jer nas određeni nivo stresa pokreće i motiviše na preduzimanje akcije. Ipak velika količina stresa sa kojom se susrećemo na radnom mestu, uz neadekvatne strategije suočavanja, može voditi povećanom apsentizmu, smanjenoj produktivnosti, povećanom broju otkaza i povećanju troškova zdravstenog osiguranja.\nIzaberite jedan ili više treninga iz naše ponude programa Upravljanja stresom:\nStres i suočavanje sa stresom: kognitivne tehnike u prevladavanju\nCilj programa:Informisanje i sticanje znanja o stresu, kao i efektima i relevantnosti kognitivnih tehnika za upravljanje stresom. Uspostavljanje inicijative i kontrole nad tumačenjem situacije u cilju ovladavanja stresnom reakcijom. Izgradnja veštine primene kognitivnih tehnika u stresnim situacijama kroz trening aktivnosti.\nStres i suočavanje sa stresom: metode relaksacije\nCilj programa: Informisanje i sticanje znanja o stresu, efektima i relevantnosti metoda relaksacije u stresnoj situaciji. Uspostavljanje inicijative i kontrole nad tumačenjem situacije u cilju ovladavanja stresnom reakcijom. Izgradnja veštine primene kognitivnih tehnika u stresnim situacijama kroz trening aktivnosti.\nOvladavanje stresom: od -1 do +1\nCilj programa: Razvoj i unapređivanje stresnog odgovora i reakcije kroz samosvesnost i kroz osvešćivanje modela reakcija u stresnim situacijama. Razvoj adekvatnog odgovora kroz sagledavanje svih uključenih faktora i posledica specifičnog odgovora. Iznalaženje i internalizacija efikasnih reakcija na stresne okolnosti kroz definisanje seta vodećih principa.


Čestitka koju je premijer Crne Gore, Zdravko Krivokapić uputio predsednici Republike Srpske (RS), entiteta u Bosni i Hercegovini (BiH), povodom Dana RS, izazvala je napetu situaciju između Sarajeva i Podgorice.\nOdmah nakon što je u javnost procurela informacija da je Krivokapić čestitao Dan RS, usledila je reakcija iz Sarajeva. Bošnjački i hrvatski članovi Predsedništva BiH, Šefik Džaferović i Željko Komšić, kao i mnogi političari stranaka sa sedištem u Federaciji BiH, osudili su Krivokapićevu čestitku “praznika koji je odlukom Ustavnog suda BiH proglašen neustavnim”. Najglasniji u osudama bio je hrvatski član Predsedništva, Željko Komšić. Međutim, ispostavilo se da je Krivokapić čestitku uputio u telefonskom razgovoru a ne u službenoj komunikaciji tako da je ostalo nejasno da li se ovaj potez može smatrati ličnim mišljenjem ili službenim stavom.\nČestitku i celu situaciju oko nje iskoristila je i crnogorska opozicija, kako bi pokazala da premijer, ali i cela vladajuća koalicija, ne poštuju Ustav susedne zemlje i stavljaju se na stranu samo jednog od tri konstitutivna naroda u BiH. Poslanik DPS-a, Andrija Nikolić, rekao je da Krivokapićeva opredeljenost za EU vrednosti i poštovanje zakona traje koliko i njegovo radno vreme te da jedno misli a drugo govori.\n“Ako je Krivokapić javno priznao da je krijući čestitao neustavni Dan Republike Srpske, očekujući da će Željka Cvijanović kojoj je čestitka bila upućena, o tome ćutati, onda definitivno imamo posla sa premijerom sa dva lica koji nema svest o značaju posla kojeg se prihvatio, pa samim tim ne može biti ni kompetentan da se njime bavi. Jer kakve veze ima, da li premijer neke države čestita nešto javno ili tajno?! Ukoliko svoju funkciju obavlja u skladu sa Ustavom, predsednik Vlade će biti dostojan te pozicije 24 sata dnevno, i prilikom eventualnog propusta neće se pozvati na privatnost”, istakao je Nikolić.\nI drugi poslanici opozicionih stranaka osudili su način na koji je Krivokapić čestitao ovaj praznik ali je podršku dobio od većeg dela svojih koalicionih partnera.\nUstavni sud BiH proglasio je 9. januar, Dan RS, neustavnim praznikom jer ne odražava volju sva tri konstitutivna naroda. Na taj datum pre 29 godina formirana je Skupština srpskog naroda u BiH, što je bio potez koji Bošnjaci smatraju stvarnim početkom rata u državi.


Beširi: U Srbiji ne postoji politička volja za sprovođenje reformi - Balkanska\nDirektor Instituta za Evropske poslove Naim Leo Beširi misli da datum sam po sebi ne znači ništa, jer se u Srbiji ne primenjuju usvojeni zakoni, pa Uniji nismo značajnije bliži nego što smo bili pre par godina.\nPrema njegovom uverenju, „predsednik Vučić je najzadovoljniji od svih lidera u regionu, ako ništa drugo, onda samo zbog činjenice da 10 godina uspešno uspeva da obećava reforme Evropskoj uniji i da ih ne sprovodi“.\nBeširi to ilustruje situacijom u oblastima zapošljavanja, životnog standarda, zdravstva, školstva, infrastrukture i medija.\nNisu ispunjeni planovi i rokovi koje je Vlada sama sebi postavila akcionim planovima, predočio je on i konstatovao da je Srbija u procesu evrointegracija tačno na onom mestu koje zaslužuje.\nPozvao se, pri tome, na primer reforme Ustava, koja je bila u planu Vlade Srbije još 2017. i trebalo je da omogući da se sudstvo otrgne kontroli političara, kako bi za 10, 20 ili 30 godina zaista bilo nezavisno.\nUkazujući da ono to sada nije, što pokazuje slučaj Jovanjica, Beširi je naglasio da „možete da gradite kuću 100 godina, ako niste postavili temelje“.\nTokom profesionalnog angažovanja, u poslednjih petnaest godina, sticao je radno iskustvo u državnom, privatnom i nevladinom sektoru kao i u međunarodnoj organizaciji. Pripremio je i sproveo više od dvadeset manjih i većih programa, uključujući više od stotinu domaćih i međunarodnih događaja, studijskih poseta i treninga za menadžere projekata, pripadnike akademske zajednice i policije u vezi sa evro-atlantskim integracijama, ljudskim i manjinskim pravima, javnim odgovornostima i demokratizacijom. Obrazovao se u Kragujevcu, Beogradu, Oslu i Brižu, a usavršavao u dvadesetak država širom sveta.\nStekao je zvanje diplomiranog politikologa na Fakultetu političkih nauka u Beogradu gde je završio i studije inovacija znanja na polju evropskih integracija 2012. godine. Na istom fakultetu, trenutno završava dva master programa: Međunarodna bezbednosti i Evropske studije. Godine 2008. usavršavao se na Letnjoj školi na Univerzitetu u Oslu gde je studirao međunarodne odnose i savremene probleme vlada i politika. Na istom univerzitetu završio je i seminar profesionalnog usavršavanja, a posebnom stipendijom pružena mu je prilika da se usavršava i u Nansen mirovnoj akademiji u Lilehameru. Usavršavao se i na Evropskom koledžu u Brižu, u Belgiji, na programu Evropske političke i administrativne studije.\nKarijeru je započeo u Helsinškom odboru za ljudska prava u Srbiji na programu obrazovanja za ljudska prava 2005. godine.Tokom rada u Odboru bio je na stažu u Norveškom helsinškom odboru u Oslu. U 2010. bio je zaposlen u Misiji OEBS-a u Srbiji u Odeljenju za demokratizaciju na programu jednakih mogućnosti. U 2011. je postao koordinator programa u Centru za evro-atlantske studije gde je upravljao programima borbe protiv korupcije i analize kršenja ljudskih prava pripadnika oružanih snaga. Tokom 2012. bio je angažovan u Agenciji za borbu protiv korupcije na posmatranju sprovođenja izbora i izradi planova integriteta. Radio je i u privatom sektoru na polju marketinga.Od 2014. do 2018. bio je član Tima Evropa sa kojim je obišao 28 gradova u 50 misija i razgovarao sa 2276 mladih ljudi i državnih službenika o institucionalnom okviru EU, ljudskim pravima, priključivanju Srbije EU i o programima EU za mlade.\nKako je uporedio, tako je i sa evropskim integracijama, „može da prođe još 100 godina da vi budete kandidat za članstvo i da ne postanete članica, zato što niste sproveli reforme“.\nNjegovo je mišljenje da je finansijska pomoć Zapadnom Balkanu zapravo poruka Unije da je tu za nas, ali da ćemo reforme morati sami da sprovedemo.\nU Srbiji ne postoji politička volja za to, tvrdi Beširi, koji misli da to dokazuje „činjenica da za 10 godina apsolutne vlasti vi niste sposobni da sprovedete reforme“.\nPrema njegovom viđenju, stabilokratija je samo termin koji objašnjava da su potpuno zamrznute sve institucije i društvo i da je važno samo da ne ratujete.\n„Taj princip dugoročno je loš za građane, a dobar je za međunarodni poredak“, zaključio je Beširi u razgovoru za FoNet.\nSrbija u kandžama bede: Život sa dva evra dnevno\nMickoski: Ovo je Makedonija! Zaevu vreme za penziju\nTags: INSTITUT ZA EVROPSKE POSLOVE, NAIM LEO BEŠIRI


Ruska humanitarna misija realizovaće velike projekte u Zrenjaninu\nRuska humanitarna misija će u narednom periodu realizovati velike humanitarne projekte u Zrenjaninu, najavljeno je danas iz lokalne samouprave.\nS tim u vezi, gradonačelnik Zrenjanina Simo Salapura i generalni direktor Ruske humanitarne misije u Beogradu Sergej Ševčuk potpisali su Memorandum o saradnji. U pitanju je okvirni akt koji treba da postavi osnove za realizaciju tih projekata.\nPROČITAJTE JOŠ: Hiperbarična komora pojačava imunitet i ubrzava oporavak tela\nNa sastanku upriličenom u Gradskoj kući bilo je reči o konkretnim projektima koje bi Ruska humanitarna misija u skorijem vremenskom periodu trebalo da realizuje u gradu na Begeju. Gosti su ovom prilikom posetili i Dom zdravlja „Dr Boško Vrebalov“, kao jednog od potencijalnih primalaca donacije Ruske humanitarne misije.\nPre mesec dana gradonačelnik Salapura je ugostio i predstavnike „Ruskog doma“, odnosno Ruskog centra za nauku i kulturu iz Beograda. On je tada sa gostima održao radni sastanak, na kojem je bilo reči o nastavku saradnje sa Zrenjaninskom gimnazijom, kao i odlasku učenika na studiranje u Rusiju. Više o tome možete PROČITATI OVDE.\n„Sada se saradnja širi i na Rusku humanitarnu misiju. Sigurno je da će iz ovih institucija Ruske Federacije u našoj zemlji u predstojećem periodu stizati još dobrih vesti, inicijativa i projekata“, saopšteno je iz Kabineta gradonačelnika.\nTagovimemorandum o saradnji Ruska humanitarna misija Simo Salapura\nKK Bagljaš pripremio poklone za sve mališane koji upišu školu košarke\nUhapšen vozač koji je kamionom usmrtio biciklistkinju


Košarka: Karpoš Sokoli i Olimpija u ABA ligi - Pokazivač\navg 12, 2016\nKošarka: Karpoš Sokoli i Olimpija u ABA ligi\nDugo je trajala neizvesnost oko toga koji će klubovi nastupiti u novoj sezoni ABA lige. Bilo je priče da će poslednja dva mesta zauzeti Zlatorog, Kvarner, Šibenik, međutim izgleda da su se kao najozbiljniji kandidati pokazali Karpoš Sokoli i Union Olimpija, tako da će upravo ta dva kluba imati priliku da nastupe u ABA ligi. Ono što je jako zanmljivo je odluka lige da poverenje ipak ukaže Olimpiji, s obzirom da je Olimpija pre izvesnog vremena odustala od takmičenja. Verovatno je važnu ulogu u tome imala i velika tradicija Olimpije i dobri rezultati koje je slovenački predstavnik imao tokom dugogodišnjeg takmičenja u regionalnoj ligi. Na drugoj strani Karpoš Sokoli će po prvi put nastupiti u regionalnom takmičenju, i njihova pozivnica podrazumeva plaćanje. Trener kluba iz Makedonije je Siniša Matić, srpski stručnjak koji je tokom karijere radio u klubovima poput Vojvodine i Metalaca. Biće to veliki izazov za tim Siniše Matića, i na igračkom, a posebno na finansijskom planu. Pre dve godine na sličan način je Metalac ušao u ligu, bilo je dosta kritičara koji su govorili da valjevski sastav neće uspeti da opstane u elitnom takmičenju, ali na kraju lige Metalac je osvojio odlično šesto mesto. Možda Karpoš Sokoli nisu poznati svim ljubiteljima košarke, ali svojim igrama u Makedoniji su potpuno zaslužili da se nađu u samom kremu regionalne košarke.\nPrethodni tekstFotografija dana: Cvijet u kamenu\nSledeći tekstDnevna doza aforizma:


LA Galaksi - Toronto\nPetak, 05/07 - Fudbal, SAD, MLS\n05/07LA Galaksi vs Toronto1X2tip: 1\nPoslednja tri kola u okviru ovog kola MLS-a su na programu u petak ujutru, a za vas smo pripremili ovoga puta meč između LA Galaksija i Toronta. Duel između ove dve ekipe je zakazan za 04:30 minuta iza ponoći.\nKada se sve sabere i oduzme, sigurno je da svi navijači ove ekipe mogu biti i te kako zadovoljni sa onim što njihovi fudbaleri pružaju ove sezone. Naime, LA se trenutno nalazi na drugom mestu na tabeli zapadne konferencije, pošto imaju šest bodova više od Los Anđelesa, koji je svakako u ovom trenutku najkvalitetniji tim u ligi. U prošlom kolu je Galaksi doživeo težak poraz na gostovanju kod San Hozea kada je bilo čak 3:0, i sigurno je da će u ovom susretu učiniti sve što je u njihovoj moći da zabeleže novu pobedu i upišu tri boda kako bi se iskupili svojim navijačima za katastrofalnu partiju u prošlom kolu.\nŠto se tiče Toronta, ova ekipa je pretrpela brojne igračke promene u prelaznom roku, a svakako treba istaknuti odlazak Đovinka koji je godinama unazad bio ne samo najbolji fudbaler ove kanadske ekipe, već i najbolji fudbaler MLS-a. Njega za sada dosta dobro zamenjuje Posuelo, ali Toronto igra čitave sezone po sistemu toplo-hladno i trenutno zauzimaju sedmo mesto na tabeli istočne konferencije što je ujedno i poslednja pozicija koja na kraju sezone donosi plasman u plej of, što je svakako glavni cilj Toronta za ovu sezonu. U prošlom kolu je ova ekipa remizirala na gostovanju kod DC Junajteda i to pošto su izjednačujući gol primili u samom finišu utakmice.\nNema sumnje da nas očekuje jedan izuzetno zanimljiv susret pošto će snage odmeriti dve ekipe koje igraju dosta dobro ove sezone. Ipak, sigurno je da fudbaleri LA Galaksija žele da se iskupe svojim navijačima za težak poraz od San Hozea u prošlom kolu, dok Toronto generalno ima dosta problema na strani pa vam preporučujemo da odigrate 1 koji kladionica Meridianbet plaća sa sjajnom kvotom 1.80.


Evropski parlament glasao o izvještaju o Kosovu ⋆ Balkan PlusBalkan Plus\n24.02.2021 u 08:17\nOdbor za spoljne poslove Evropskog parlamenta glasao je danas o nizu amandmana na izveštaj o Kosovu koji je pripremila Viola Fon Kramon i izveštaj u celini, prenosi Koha.\nZbog mera za sprečavanje širenja pandemije kovid -19, debate u Evropskom parlamentu odvijale su se kombinovano: uz učešće poslanika u sali i onlajn. Glasanje je takođe održano na isti način, zbog čega rezultati glasanja nisu odmah objavljeni.\nU izveštaju o Kosovu, od decembra prošle godine, pre nego što su objavljeni vanredni izbori, koji je podnela Fon Kramon, izrazila je nezadovoljstvo nedostatkom napretka u sprovođenju evropske agende za reforme, u borbi protiv korupcije i na polju vladavine prava.\nU izveštaju je naveden poziv upućen Srbiji i Kosovu na kontinuiranu posvećenost dijalogu.\nU vezi sa dijalogom, bilo je nekoliko predloga koji su od Službe za spoljne poslove EU tražili da uspostavi mehanizme, kako bi se nadgledala primena sporazuma postignutih u procesu dijaloga i redovno izveštava EP o napretku u razgovorima uz posredovanje EU.\nMeđu mnogim amandmanima predloženim u izveštaju o Kosovu, bio je i zahtev za uklanjanje paragrafa, koji poziva pet zemalja EU koje nisu priznale Kosovo da to učine. Takav zahtev posebno uputili su poslanici iz Španije i drugih zemalja, koje još uvek nisu priznale nezavisnost Kosova.\nEvropski poslanici, iz zemalja koje su priznale Kosovo, insistirali su da Kosovo bude priznato kao država i da mu se više pomogne u procesu evropskih integracija. Ti poslanici su ponovili poziv Savetu EU da bez odlaganja liberalizuje vize za građane Kosova, jer prema navodima Evropske komisije, zvanična Priština već dugo ispunjava uslove za liberalizaciju i tako nešto podržava i Evropski parlament.\nKada Odbor za spoljne poslove odobri izveštaj, on se zatim šalje na plenarno zasedanje, u obliku nacrta rezolucije, o kojem će se glasati na proleće.\nBudući da je 2019. bila izborna godina u EU, a 2020. godine se proširila pandemija koronavirusa i ovaj izveštaj o Kosovu je stigao sa zakašnjenjem.


Osnovano udruženje porodica s troje i više djece „Porodice 3 plus“ - Gracija\nDanas je u Sarajevu održana press-konferencija na kojoj su javnosti predstavljeni ciljevi, planovi i razlozi za nastajanje Udruženja. Udruženje porodica s troje ili više djece „Porodice tri plus“ jedinstveno je udruženje u FBiH koje zastupa i štiti interese porodica, a posebno porodica s troje ili više djece.\n“Naša misija je doprinijeti stvaranju boljih životnih uslova za porodice u Bosni i Hercegovini, a posebno onih sa troje i više djece. Naš cilj je poticati na društvenu odgovornost sve javne, poslovne i društvene sektore da se kroz omogućavanje benefita institucionalno i sistemski uključe u osnaživanje višečlanih porodica u funkciji podrške natalitetu”, rekao je predsjednik udruženja ‘Porodice tri plus’ Mustafa Vlahovljak.\nPorodice tri plus\nPrethodni članakJeste li ikada čuli za Atta rolnice?\nNaredni članakMasterIndex Bosna i Hercegovina: 70% korisnika smatra da je beskontaktno plaćanje karticama brže i jednostavnije


Maksimalni iznos, koji jedno gazdinstvo bespovratno može dobiti je 25.000 evra, dok će za firme taj iznos 200.000.\nPrema rečima Branislava Nedimovića, ministra poljoprivrede, ukupni budžet za ove subvencije je 38 miliona dolara, a projekat će trajati tri godine. Javni poziv namenjen je voćarima, vinogradarima, povrtarima i odgajivačima cveća.\n- Postojaće još dva takva poziva, za stočare i ratare - istakao je Nedimović. - Po ovom konkursu novac se dobija unapred, 50 odsto granta, 40 procenata je kreditna podrška, a ostatak mora poljoprivrednik sam da obezbedi.\nUkoliko bude više prijava radiće se rang liste, a prednost će imati mlađi poljoprivrednici iz nerazvijenih područja. Kada je reč o nabavci traktora, najveće interesovanje je u Priboju i Prijepolju. Da bi se kupio traktor ili bilo šta od mehanizacije, najmanja vrednost mora biti 20.000 evra s uključenim PDV.


Nogomet: Nova pobjeda Fortune | Zivinice.ba\nNogomet: Nova pobjeda Fortune\nAutor: Šefik Gadžo 27.03.2018 19:06\nEkipa ŽFK Fortuna je ju okviru 13.kola Premijer lige Bosne i Hercegovine za žene, zabiljezila uvjerljivu pobjedu nad ekipom Sloge iz Petrova, a konacan rezultat glasio je 4:0. Zaniljivo je da je strijelac pogodaka Fortune u 22.,61., 83. I 90. minuti bila jedna fudbalerka, golgerka Amina Mujanović.\nPobjeda Živičanki ostala je u sjeni raznih problema koji su se desili dan prije same utakmice. Utakmica koja je trebala biti odigrana u 12:00 u nedjelju, pomjerena je za 10:30, kako bi NK Slaven mogao odigrati svoju prvenstvenu utakmicu u 15:30. Iako su bili ekipa koja je svoj termin potvrdila prethodni utorak, ljudi iz uprave NK Slaven u subotu su nas obavijestili da svoju utakmicu ne mozemo igrati na Gradskom stadionu u Zivinicama, jer je njihova utakmica umjesto subote pomjerena za nedjelju.\n– Teškom mukom i uz pomoc ljudi iz opstinskog vijeca, kojima se ovim putem i zahvaljujemo, uspjeli smo dobiti niovi termin za utakmicu, ali taj termin je bio u 10 i 30. Dok ostale premijer ligaske ekipe igraju u 14 ili 15 sati mi smo svoju utakmicu morali igrati u mnogo ranijem terminu. Zelimo da kazemo da je teren bio u losem stanju i kad je nasa ekipa igrala,a sta drugo i ocekivati po ovakvim vremenskim uslovima. Zato molimo ljude koji nas javno prozivaju da budu realni, jer se ZFK Fortuna takmici u najvisem rangu takmicenja BIH pa smatramo da imamo ista prava kao i nase muske kolege, a podrsku smo svakako zasluzili svojim rezultatima. Ovo je problem sa kojim se suocavamo od samog formiranja naseg kolektiva, jer su sve kategorije krenuvsi od pionira pa sve do prvog tima NK Slaven, uvijek imale prednost nad nasom ekipom, pa smo vrlo cesto svoje prvenstvene utakmice igrali u Basigovcima,Baricama i sl. Hvala nasim iskrenim navijacima, svim ljudima koji su na bilo koji nacin doprinijeli nasim dobrim rezultatima- rekao je Jozo Banović, predsjednik Uprave ovog živiničkog Premijerligaša./R.Dž./


Novinarska udruženja traže ukidanje duplog oporezivanja medijskih projekata - Dijalog.net\nNaslovna Politika Novinarska udruženja traže ukidanje duplog oporezivanja medijskih projekata\nNovinarska udruženja traže ukidanje duplog oporezivanja medijskih projekata\nPostavljeno 10. August 2017.\nBeograd, 10. avgust 2017. – Koalicija novinarskih i medijskih udruženja pozvala je 10. avgusta ministra finansija Dušana Vujovića i Vladu Srbije da u planiranim izmenama Zakona o porezu na dodatu vrednost (PDV) jasno odrede da projektno sufinansiranje medijskih sadržaja od javnog značaja ne podleže plaćanju PDV-a.\nUdruženja su u saopštenju ocenila da je jasno propisivanje da je projektno sufinansiranje medijskih sadržaja od javnog interesa oslobođeno PDV-a “preko potrebna mera kako bi se posebno dala šansa za preživljavanje lokalnim medijima”.\n"Plaćanje PDV-a na novac odobren kroz javne konkurse duboko je pogrešna mera, jer se ne radi o komercijalnoj usluzi niti prometu robe i usluga, već o obavezi države da obezbedi javni interes kroz proizvodnju medijskih sadržaja. Nisu to oglasi, ili druge specijalizovane medijske usluge kao što su prenosi skupštinskih zasedanja, već podsticajna sredstva kojom država ostvaruje svoju ulogu u medijskoj sferi", piše u saopštenju.\nKoalicija je ocenila da je "zabrinjavajuće da različita tumačenja i postupanja poreskih uprava da se PDV plaća, odnosno ne plaća na dobijena sredstva, obesmišljavaju projektno sufinansiranje medijskih sadržaja i uništavaju medije".\nKoaliciju novinarskih udruženja čine Nezavisno udruženje novinara Srbije, Nezavisno društvo novinara Vojvodine, Asocijacija nezavisnih elektronskih medija, Asocijacija lokalnih i nezavisnih medija Lokal pres i Asocijacija onlajn medija.\n"Vlada preko Ministarstva kulture i informisanja i budžeta podstiče novinarsko istraživanje korupcije, stanja ljudskih i manjinskih prava, trošenja novca poreskih obveznika, a s druge strane preko Ministarstva finansija i Poreske uprave, paradoksalno, na isti taj novac ubira porez kao da se radi o profitnoj, a ne od države podstaknutoj delatnosti", ocenjuje se u saopštenju.\nPozivajući Ministarstvo finansija da se hitno upozna sa suštinom projektnog sufinansiranja medijskih sadržaja kako ih je propisao Zakon o javnom informisanju i medijima, koalicija je ocenila da je "suludo" da se celokupan iznos odobrenog novca za projektno sufinansiranje dodatno opterećuje PDV-om kada mediji na sve troškove koji nastaju u proizvodnji medijskog sadržaja od javnog značaja već plaćaju PDV i druge poreze i doprinose.\nPredhodno Stranački, ministarski ili lični sajt Nebojše Stefanovića, pitanje je sad?\nSledeće Poverenik: Postupak MDULS-a ispod nivoa ozbiljne komunikacije dva državna organa\nTop Tags Društvo Politika Civilno društvo Srbija i Evropska unija mediji Pravosuđe Evropska komisija Evropska unija vladavina prava konkurs Vlada Republike Srbije OCD evropske integracije mladi lokalna samouprava